Сергеев... / CHAMPIONAT.asia\n12:26"Бухоро" канадалик футболчи билан шартнома тузди 0 12:25"Реал"нинг собиқ футболчиси Греция клубига ўтиши мумкин 0 12:04"Ювентус" футболчиси Францияга қайтиши мумкин 0 11:40Инглиз клуби Ло Чельсо учун 68 миллион евро тўламоқчи 1 11:14Зиданда Погбанинг трансфери бўйича режалар бор 4 10:49"Рома" Жекони 12 миллион еврога қўйиб юборишни хоҳламаяпти 1 10:34Анвар Ғофуров: «Минскнинг иқлимига гап бўлиши мумкин эмас» 6 10:32«Бухоро» Тожикистон терма жамоаси ярим ҳимоячиси билан шартнома тузди 8 10:24Диего Коста Туркияга йўл олиши мумкин 1 10:22Назорат учрашуви. “Насаф” - "Машъал" 3:1 5 09:45Головин жароҳат олди 2 09:34Анчелотти “Наполи” иккита катта трансферни амалга оширишга тайёрлигини билдирди 4 09:14Бербатов Лукакуга “Манчестер Юнайтед”да қолишни маслаҳат берди 3 08:57Азар: “28 ёшдаман, бироқ ўзимни анча ёш ҳис қиляпман” 21 08:50Ўртоқлик учрашуви. "Ливерпуль" - "Боруссия Д" 2:3 6\n12 сен 2018 08:52\nТеглар : Ўзбекистон МТЖИгорь Сергеев\nУ ёшлар ўртасида ўтказилган Осиё чемпионатининг энг яхши ҳужумчиси бўлганида барчамиз қарсак чалдик.\nСўнгра "Пахтакор" асосий таркибидан жой олди ва тез орада яна қарсаклар оғушида қолди. Барчаси яхши кетаётган бир пайтда Хитойга кетди... Ундан кейин нима бўлганини барчангиз яхши биласиз. Катта босим остида қолди.\nСергеев билан олимпия терма жамоамиз Қатарда муваффақиятсизликка учраганидан кейин чиқишмай қолдим. Чунки ўша ўйиндан кейин қаттиқ танқид қилиб чиққандим. Муваффақиятсизлик ортидан муваффақиятсизлик давом этди.\nЛекин уни бугун терма жамоага Бабаян чақирмади! Уни биз катта натижа кутаётган Купер чақирди. Кеча унга тўп келиши билан бўлган ҳуштакбозлик, "увуллаш"лар... Яхшиямки Кариус ўзбекистонлик эмас. "Ливерпул"дан кетишидан олдинги ўйинида мухлислар уни қандай қарсаклар билан кутиб олганини кўрдингизми? Агар унинг ўрнида бошқа дарвозабон бўлганида балки ЕЧЛ кубоги бугун "Ливерпуль" музейида турган бўларди.\nСергеев шу 11 нафар футболчидан бири холос. Бир нарсани тан оладиган пайтимиз келган, бизнинг терма жамоа ўртамиёнага айланиб бўлди. Ўсмирларимиз Афғонистон, Вьетнам каби жамоаларни юта олмаяптилар. Япония ҳеч қачон бизни бу ёшда йирик хисобда мағлубиятга учратмасди. Ҳозир-чи? ОЧЛда гуруҳдан чиқа оляпмизми? Қанчалик оғир бўлмасин бу - факт! Бу бир кунда бўлгани йўқ, давом этяпти.\nКеча фақат Сергеев уйнай олмадими? У эмас ўзини МТЖга ураётган. Гейнрих, Тожиев, Солиевларни унутинг. Шацких, Шквиринларни айтмайман. Пайтида олий лигада голларни қалаштириб ташлаган Мирхолдиршоев, Холмуродов ва Бердиев савиясидаги футболчилар учун МТЖ орзу бўлиб қолганди. Хозир улар савиясидаги ўйинчи йўқ бизда.\nСергеевни МТЖда йўқ деб ҳисоблайлик. Бикмаев 32 ёшда ва Абдухолиқов коляпти. Нагаевни ҳам кўрдик. Равшан Ҳайдаров жамоасида ҳам йўқ МТЖ савиясидаги хужумчи. Масалан, мен хужумчи деганда ҳеч йўғи 3та ўйинда битта гол урадиган футболчини тушунаман ёки голли пас берадиган.\nМенинг фикримча, Сергеев ўзига келиб олмагунича терма жамоага чақирмай туриш керак. Чақирилганда эса бир маротаба қўллаб-қувватлаб кўринглар. У гол уришни биладиган хужумчи эди. Пахтакордаги статистикаси чакки эмаслигини кўрганмиз. Оёғига тўп тегмасдан 10 минглаб ишқибоз ҳуштак чалса босим албатта бўлади.\nМен Лобанов ёки Андреевнинг ёнини олмаяпман. Уларнинг ўрнида яхши ўйинчилар кўп. Лекин яхшилаб қарасак, бизда ҳужумчи қолмаганини кўрамиз. Бу захира билан ЖЧ саралаш баҳсларида муваффақият қозониш учун бизга омад зиён қилмасди. Худди шундай Аҳмедов ҳақида фикрдаман. Рашидовнинг ўзига келаётгани хурсанд қилди. Охир-оқибат тўпни йўқотган футболчи уни қайтариб олиш учун ҳаракат қилишни тушуниб етгани қувонтирди кишини.\nАҳмедовни пасларини, тўп ундалигида очилишни эплай олмаётган уйинчиларимизда ҳам айб йўқ. Чунки уларга нима ўргатилган бўлса йиллар давомида шуни бажаришяпти. Ҳеч қачон ҳеч ким ўз савиясидан бир калла сакрай олмайди, бир-икки марта ўхшаб қолмаса. Ёшликда бериладиган билимни 25 ёшда бера олмайсиз. Бу ҳаёт қонуни. ПРО лицензияси бор мураббийларимизнинг икки нафари Европа ПРОси имтиҳонидан ўта олмайди, терма жамоа футболчиларидан нима кутамиз? Жепаров, Хайдаров, Кападзе, Гейнрихларни ҳали кўп эслаймиз. Агар шунча йил давомида тузук футболчи чиққанида фаолиятини тугатишни ният килиб турган Ҳайдаровни яна терма жамоага чақирармидик?\nЎзингизга бир савол беринг, 90-йиллар охири 2012 йилларгача деярли ҳар бир жамоада мухлис севган футболчиси бўларди. Бугун-чи? 10 йилдан кейин бундан-да бадтар бўлмаслиги учун ҳам тизим ишлаб чиқмасак бўлмайди. Тизимни 12-14 ёшли футболчилардан бошламасак Вьетнамни ютсак хурсанд бўладиган савияга тушиб қолишимиз аниқ!\nСергеев ўрнида бўлиб қолишни инсон ўз душманига ҳам раво кўрмаса керак. Купер айтганидек сабр қилишга мажбурмиз, фақат кўникиб колмасак бўлгани.


Ўзбекистон шаҳарларида ҳар йили ўтказиладиган халқаро математик «Кенгуру» танлов - ўйини ўтказилади - UzNews.uz\nХалқаро математик «Кенгуру» танлов - ўйини ташкилотчилари рўйхатдан ўтиш муддатини 10 мартга қадар узайтиришди.\n«Кенгуру» танловида иштирок этишни истаган кўплаб хоҳловчилар талабига биноан, рўйхатдан ўтиш муддатини узайтиришга қарор қилинди. Бунинг барчаси ҳар бир бола қизиқарли математика дунёсида бўла олиши учун қилинмоқда.\nМусобақа 80-йилларнинг бошларида австралиялик математик Питер Холлоран томонидан яратилган ва дастлабки йиллар Австралияда фақат миллий мусобақа сифатида ўтказилган. 90-йилларнинг бошларида танлов ғоясини француз математиклари қўлга киритди ва бир неча йилдан сўнг деярли бутун Европани қамраб олинди.\nБугунги кунда дунёнинг 80дан ортиқ мамлакатидан 6 миллиондан зиёд болалар иштирок этмоқда. 2018 йилда биринчи маротаба Ўзбекистон ўқувчилари иштирок этди.\nТаъкидлаш жоизки, мусобақа ўзига хос тарзда ноёбдир.\nАнъанавий олимпиадалардан фарқли ўлароқ, “Кенгуру” математик танлов – ўйиннинг асосий мақсади рақобат эмас, балки математикани оммалалаштириш, бу фаннинг янги кутилмаган томони билан танишишдир.\nТанлов қандай қизиқарли бўлиши мумкинлигини билиш имкониятини беради, шунинг учун мусобақага қизиқарли вазифалар танланади, ҳар бир иштирокчи математика фани билим даражасидан қатъий назар, ҳеч бўлмаганда уларни айримларини ишлай олади.\nБош қотирмаларга ўхшаш вазифалар танловни болалар учун қизиқарли ва қувноқ ўтишини таъминлайди.\nШу билан бирга, кўпчилик болалар бу вазифаларни жуда яхши кўрадилар ва мактабнинг математика курсларининг вазифаларига нисбатан муносабатлари ҳам ўзгаради.\n“Кенгуру” масалалар тўпламларини ишлашда болаларда мантиқий фикрлаш, вазифанинг мазмунини тушуниб англаш ва уларга ечим топиш, келажакда мураккаб вазифаларни ечишда яхши асос бўла олади. Танлов 75 дақиқа давом этади.\nТанловнинг ўтказилишига келсак, унда 2-11 синф ўқувчилари иштирок этишлари мумкин. Танлов вазифалари қуйидаги ёш гуруҳлар учун мўлжалланган: 2- синф, 3-4 синфлар, 5-6 синфлар,7-8 синфлар ва 9- 11 синфлар.\nМактаб ўқувчилари 30 та вазифани (топшириқларни) ечишлари керак бўлади (24 та 2-4 синфлар учун), вазифаларнинг мураккаблигига қараб уч тоифага бўлинган. Бу йил танлов ўқувчиларга қулай бўлиши учун, улар ўқийдиган мактабларида ўтказилади.\nИштирок этишни истаганлар танлов сайтида www.olympia.uz рўйхатдан ўтишлари мумкин (ёки www.register.olympia.uz манзилидан фойдаланинг).\nЖараён жуда оддий ва 2 босқичда ўтказилади: қатнашувчининг маълумотларини киритиш ва танловда иштирок этиш учун тўланадиган тўлов миқдори 30 000 сўм.\nМактаб ўқувчилари танловга тайёрланишлари учун, Telegram, Instagram va Facebook ижтимоий тармоқларида танлов вазифалари намуналари қўйиб борилади.\nБизга қўшилинг ва қизиқарли вазифаларни ечиб ўз қобилиятингизни синаб кўринг!\n+99899 831 9770,\n+99899 833 9770,\n+99899 908 9770,\n+99899 992 9770,\n+99899 994 9770


Абдумалик Абдуллаев: “Клубда қолишга тайёрман” | "NAVBAHOR" FUTBOL JAMOASINING RASMIY WEB SAHIFASI\nАбдумалик Абдуллаев: “Клубда қолишга тайёрман”\n“Навбаҳор” клуби мавсум муваффақиятли тугади. Мавсум бошида Бахтиёр Ашурматов бош мураббий этиб тайинланганидан сўнг жамоанинг натижаларида ҳам, ўйинларида ҳам катта ўзгаришлар рўй берди. Бунинг натижасида наманганликлар якунига етган мавсумни яхши тарзда тугатишди ва маррага еттинчи бўлиб етиб келишди. Бу йил Ашурматов давралар оралиғида ҳужум чизиғини кучайтириш истагида Руслан Качурни хориждан таклиф қилди. Бунга қайсидир маънода маҳаллий ҳужумчи Абдумалик Абдуллаевни “Футбол-МЕД”да кўрикдан ўта олмагани ҳам сабаб бўлди дейиш мумкин. Футболчи иккинчи даврада асосан ёшлар таркибида тўп сурди. Куни кеча Абдуллаев билан боғланиб, якунига етган мавсум юзасидан ўзимизни қизиқтирган бир қатор саволларга жавоб олдик.\n- Якунига етган мавсум клубимиз учун жуда яхши тугади, - дея гап бошлади Абдуллаев. Негаки жамоага Бахтиёр Ашурматовни бош мураббий этиб тайинланганидан сўнг натижаларимизда ўзгаришлар кузатилди. Мураббий тартиб-интизом масаласини биринчи ўринга олиб чиқди. Таркибни маҳаллий футболчиларни ташкил топишига кўмаклашди. қолаверса, бир қатор тажрибали футболчиларни ҳам таркибга жалб қилган ҳолда курашувчан жамоа тузди. Шу сабабли мавсумни жуда яхши тарзда ўтказаётгандик. Тўғри, жамоамиз олдига олтинчи ўринни қўлга киритиш вазифаси қўйилганди. Бунга эришишимиз мумкин ҳам эди. Бироқ, сўнгги турда дуранг натижа қайд этганимиз туфайли еттинчи ўринга тушиб қолдик. Мавсум якунидан нолимаслигимиз керак. Чиройли ўйинлар орқали наманганлик мухлисларни қувонтиришга ҳаракат қилдик. Улар анчадан пайтдан бери жамоадан чиройли футбол кўришни истаётгандилар.\n- “Навбаҳор” биринчи даврада яхши ўйин кўрсатдими ёки мавсумнинг иккинчи қисмидами?\n- Биринчи даврада деган бўлардим. Сабаби биринчи даврада кўплаб ўйинларда чиройли футбол намойиш қилдик. қолаверса, муҳим бўлган бир қатор очколарни қўлга киритдик. Шу боис биринчи даврада “Навбаҳор”нинг ишлари анча яхши кетаётганди. Иккинчи даврада жамоа янада яхшироқ футбол кўрсатишга уринди. Натижалар яхшироқ бўлди. Лекин, биринчи даврага нисбатан иккинчи даврада кўплаб ўйинларда муҳим очколарни қўлдан чиқардик. Айнан шунинг эвазига вазифа бажарилмади деб ўйлайман. Вазифани бажаришга барчамиз астойдил ҳаракат қилган бўлсакда, якунда буни уддасидан чиқа олмадик.\n- Чемпионатдаги энг яхши ва ёмон ўйинлар деб қайси учрашувларни кўрсатган бўлардингиз?\n- “Пахтакор”га қарши кечган ўйинларни айтган бўлардим. Чунки уларга қарши Тошкентда ўтган учрашув дуранг натижа билан тугаши керак бўлган баҳсда ҳакамнинг чиқарган кутилмаган қарори барчасини ўзгартириб юборди. Ўша куни биз жуда қийин баҳсда иштирок этдик. Рақибимиз ўз майдонида тўп сураётгани боис, кўплаб ҳужумларни ташкил қилди. Бироқ, ҳакам нотўғри қарор чиқаргани боис имкониятни бой бергандик.\n- Мавсумни янада яхшироқ тугатиш учун жамоага қанча очко етишмади?\n- Масалани ечими очколарни қанчалигида эмас. Баъзи ўйинларда ўз имкониятларимиз даражасида ҳаракат қилмаганимиз сабабли, вазифани қўлдан чиқардик. Лекин, мавсум мобайнида ўзимиз учун керакли очколарни қўлга киритганимизда, чемпионатни балки бешинчи ўринда тугатармидик. Чунки айрим ўйинларда кутилмаган тарзда очколарни қўлдан чиқардик.\n- Бу йил Сизни ажаблантирган жамоалар бўлдими?\n- Биринчи навбатда “Машъал”ни кўрсатган бўлардим. Муборакликлар биринчи лигадан чиқишганига қарамай, чемпионатни юқори нотада тугатишди. Таркибда аксарият футболчилар ёш бўлишларига қарамай, улар барибир ўзларини яхши томондан намойиш этишди. 5-ўринни олгани таҳсинга сазовордир.\n- Биринчи даврада асосий таркибда ўйнадингиз. Икки маротаба гол уришни ҳам уддасидан чиқдингиз. Иккинчи даврада эса вазият бошқача тус олди. Буни кутмаган бўлсангиз керак?\n- Ҳа, кутмагандим. “Футбол-МЕД”да тиббий кўрикдан ўта олмадим. Кейин даволанишимга тўғри келди. Даволандим. Бироқ, асосий таркибда ўйнашга имконият берилмади. Шу боисдан ёшлар сафида тўп сурдим. Асосан мавсум якунига қадар спорт формамни ушлаб туришга ҳаракат қилдим. Шунингдек, ўйин амалиётига эга бўлиб туриш муҳим эди.\n- Ёшлар сафида ўйнаш асосий таркибга нисбатан осонроқми?\n- Шундай. Асосий таркибда кучли футболчиларга қарши тўп сурасиз. Тажрибангиз янада ошади. Ёшлар таркибида эса асосан ёшлар тўп суриши боис, у ерда ўйнаш қийин кечмади. Шу сабабли айта оламанки, асосий таркибда ўйнаш бошқа, ёшларда ўйнаш.\n- Биринчи даврада бош мураббий Сизга ҳам ишонч билдираётганди. Бундай имкониятдан қай даражада фойдалана олдим дея ўйлайсиз?\n- Боя айтиб ўтганимдек, қўлимдан келганча жамоанинг ўйинларига ёрдамим тегишига ҳаракат қилдим. Бош мураббийнинг билдирган ишончи туфайли, ўзимда янада қўшимча кучни ҳис қилдим. Бу эса менга ўйинлар мобайнида асқотди дейиш мумкин. Янада кўпроқ голларни уришим мумкин эди. Лекин, яратилган вазиятлардан фойдалана олишда қийналдим. Шунга қарамай, Ашурматов янада ишонч билдирган ҳолда, майдонга туширишда давом этди.\n- Кўпчилик “Навбаҳор”нинг ижобий ўйин кўрсатишида бош мураббий этиб тайинланган Бахтиёр Ашурматовни ўрни катта бўлганлигини таъкидламоқда. Бунга муносабатингиз қандай?\n- Жуда яхши. Ашурматовни бош мураббий этиб тайинлангани чиндан ҳам бизга қўл келди. Таркибни шакллантирди. Шунингдек, клубнинг ўйин услубини янгилади. Натижада чиройли футбол кўрсатишни бошладик.\n- Бахтиёр Ашурматов билан келаси мавсумда ҳам бирга ишлашни истайсизми?\n- Албатта, истайман. Уни клубда қолишини хоҳлардим. Ҳозирда ушбу мутахассисга бир қатор жамоалар катта қизиқиш билдираётганлиги борасида миш-мишлар пайдо бўлган. Ашурматов жамоада қолса бирга ишлашга тайёрман.\n- Янги битим таклиф қилинса, клубда қоласизми?\n- Худди шундай. Жамоада қоламан. Бу ердаги шароитлар менга маъқул келмоқда. Шу боис шартномани узайтириш борасида таклиф тушса, буни қабул қилишга тайёрман.\n- Олий лигамизда келгуси йилдан иштирокчилар сони 16 тага кўпайтирилди. Бу эса чемпионатни савиясини ошишига ёрдам берадими?\n- Шундай бўлса керак. Футболчилар янада кўпроқ ўйин амалиётига эга бўлишлари мумкин. Олий лигадаги иштирокчилар сони кўпайиши мавсумни қизиқарли кечишига замин яратади. ғалаба йўлида янада кўпроқ меҳнат қилинади. Шунингдек, иштирокчиларни кўпайиши орқали ўйинлар сони ошиши футболчиларни ўйин амалиётига янада кўпроқ эга бўлишларига катта ёрдам беради. Натижада миллий терма жамоамизга номзод футболчилар сони ҳам ортиб бораверади деб ўйлайман.\n- “Навбаҳор” клуби аввалги йилларда молиявий муаммоларга кўп маротаба дуч келаётганди. Якунланган мавсумда бу каби муаммолар бартараф этилган кўринади...\n- Ҳа, бу йилги шароитларимиз анча яхши бўлди. Раҳбарият вақтида клубга эътибор қаратди. Шу сабабли футболчилар пулларини ўз вақтида олиб туришди. Бу эса натижаларимизга ҳам бевосита таъсир кўрсатди дейишим мумкин.\n- Демак, “Навбаҳор”да ўзгаришлар бўлди, шундайми?\n- Ўзгаришлар тўғрисида гапирадиган бўлсам, албатта бўлди. Молиявий муаммолар анча яхшиланди. Таркибда ўзгаришлар қилинди. Тартиб-интизом масаласи биринчи ўринга чиқди. Ўйин услуби ўзгариб кетди. Хуллас, янги бош мураббийни жамоага келиши, барча жиҳатларни яхши томонга ўзгаришига сабабчи бўлди деб бемалол айта оламан.\n- Мухлислар жамоани 7-ўринни қўлга киритганидан мамнун бўлишдими? Бу борада нима дея оласиз?\n- Мухлисларимизни қувонтириш учун қўлимиздан келганча ҳаракат қилдик. Ўзи бир неча йиллардан бери наманганлик ишқибозларни қувонтиришни уддасидан чиқа олмаётгандик. Чиройли футбол кўрсата олмаётганимизга қарамай, улар бизни қўллаб-қувватлаётгандилар. Бу йил янги бош мураббий қўл остида барчаси ижобий бўлди. Мухлисларимиз ҳам бундан мамнун эканликларини таъкидлашди.\n- Руслан Качур Сизда қандай таассурот қолдирди?\n- Качур яхши ҳужумчи эканлигини кўрсатди. Уни “Бухоро”га қарши ўйинда “покер”га эришгани имкониятларини қандайлигини кўрсатиб берди. Барибир олий лигада битта ўйинда тўртта гол уриш осон иш эмас. Кейинчалик Качур гол ура олмади. Назаримда унга бу борада омад етишмади. Шундай бўлишига қарамай, Руслан Качурни яхши ҳужумчи деб биламан.\n- Легионер ҳужумчиларнинг маҳаллий футболчилардан фарқи нималарда бўлиши керак деб ўйлайсиз?\n- Хориждан келаётган футболчиларни бизникилардан устун дейиш қийин. Ҳужумчилар борасида ҳам айнан шуни айтишим мумкин. Чунки хорижликлар барибир маҳаллий футболчилардан бир бош устун бўлиши керак. Майдонда ҳам, машғулотларда ҳам, ажралиб туришса, ёмон бўлмасди. Ҳозирги ҳужумчилар эса битта ёки иккита ўйинда ўзини яхши тарафдан кўрсатмоқда. қолган ўйинларда эса бундай ҳолатни учратиш қийин. Керак бўлса, ўзимизнинг футболчилар улардан кучлилик қилишмоқда. Тўғри, яхши легионерларнинг олиб келиш учун клубларимиз катта маблағларни сарфлашлари керак бўлади. Ўртамиёналари эса ўзларини кўрсата олишмаяпти. Камчиликларимизни айнан хорижликлардан ўрганишимиз лозим. Лекин, ҳозирги легионерларнинг айримлари биздан ҳам ўрнак олишмоқда.\n- Дарвозабонлар учун алоҳида мураббий бириктирилган. Балки ҳужумчиларга ҳам шундай мутахассислар жалб қилинса, янада ўсиш юзага келиши мумкинми?\n- Агар шундай қилинса, нур устига аъло нур бўларди. Дарвозабонларнинг хатоларини мураббийлар ўргатиб, қачон ва қаерда нималарга эътибор қаратиш лозимлигини уқтиришади. Ҳужумчилар учун ҳам алоҳида мураббий бириктирилса, камчиликларимиз бирмунча енгилашган бўларди. Бу эса бизни янада ўсишимизга бевосита ёрдам берган бўларди.\n- Мавсум якунлари бўйича “Навбаҳор”да ўйнаган бирор футболчини энг яхши футболчилар сафига қўшган бўлардингизми?\n- Ҳимоя чизиғида энг яхшилар қаторига Юрий Рижкони қўшган бўлардим. У мавсумни жуда яхши тарзда ўтказди. Клубимизнинг аксарият ўйинларида айнан унинг қилган ҳаракатлари жамоамизга асқотди. Умуман олганда, Рижко клубимизга жуда яхши мослашиб кетди. Ҳимоядаги ишончли ўйинлари таҳсинга лойиқ.\n- Якунига етган мавсумда чемпионатимизнинг энг яхши футболчиси сифатида кимни тилга олган бўлардингиз?\n- Бунга кўплаб футболчиларни мисол келтириш мумкин. “Пахтакор” ярим ҳимоячиси Жамшид Искандаровни бунга лойиқ топган бўлардим. Чунки Искандаров ёш бўлишига қарамай, клубда катта хажмдаги ишларни бажарди. қолаверса, клубини чемпионликни қўлга киритишида, қўшган улуши ҳам салмоғли бўлди. Шунингдек, Жамшид миллий терма жамоанинг ҳам доимий футболчиларидан бирига айланиб бормоқда.\n- Артур Геворкянни юртимизда тўп сураётганига кўп бўлди. У ҳар йили бир текис футбол кўрсатади. Тўпурарликни ҳам қўлга киритди. Унинг барқарор ўйин кўрсатишининг сири нимада деб ўйлайсиз?\n- Геворкян чиндан ҳам кучли футболчи ҳисобланади. Унга қарши бир неча маротаба ўйнаганман. Унинг майдонда қилган ишлари таҳсинга лойиқ. Артур Геворкянни ҳозир легионер футболчи демасак ҳам бўлади. Худди маҳаллий ўйинчилар сингари чемпионатимизда тўп сурмоқда. Шунингдек, ярим ҳимоячи бўлишига қарамай, тўпурарликни қўлга киритди. Бу ўйинчи ҳужумчиларга ҳам қандай ўйин кўрсатиш лозилимгини намойиш этмоқда.\n- Ҳадемай, янги мавсумга тайёргарлик бошланиб кетади. Сизни ҳозирда соғлиғингиз қай даражада?\n- Яхши. Яқинда тиббий кўрикдан ўтдим. Энди клубим билан яна бир маротаба тиббий кўрикдан ўтгани бораман. Ўйлайманки, барчаси ортда қолди. Янги мавсумда яхши бўлади. Жамоа сафида кўплаб голларни киритиб, “Навбаҳор”нинг ғалабаларига ҳисса қўшишни режалаштирганман. Умуман, янги мавсумда ҳужумчи сифатида ўзимнинг ёрқин ўйинларимни намойиш этмоқчиман.\n- Кейинги йилда ҳам “Навбаҳор” янада юқори ўринларга кўтарила оладими?\n- Ўйлайманки, кўтарила олади. Жамоамиз раҳбарияти бу йил ўйнаган футболчиларни таркибда имкон қадар олиб қолишмоқчи. Бу футболчилар билан келгуси мавсумда ҳам кўтаринки кайфиятда тўп суришни инобатга олишган. Демоқчиманки, кейинги мавсумда жамоамиз камида олтинчи ўринга ҳаракат қилади. Якунда бунга эриша оламиз деб ҳисоблайман. Асосийси, бош мураббий Бахтиёр Ашурматов клубдан қолса бўлди. Мураббийни қолиши бизга катта ёрдам бўларди. Футболчиларда ҳам янада ишонч ортарди. Кейин бемалол юқори ўринлар учун кураша олардик деб ўйлайман.


Путин расмий Киевни вазиятни кескинлаштиришда айблади\n19:04 / 19.08.2016\nРоссия президенти Владимир Путин Украинанинг Қримда қўпорувчиликни ташкил этганига ўз фикрини билдириб, расмий Киев шу йўл билан вазиятни кескинлаштиришни хоҳлаган, деган фикрни илгари сурди. Бу ҳақда, РИА «Новости» агентлиги ёзмоқда.\nПутин бу ҳақда Россия хавфсизлик кенгаши мажлисида сўз юритган.\n«Биз бу ерда Украина армиясининг қўпорувчи бўлинмасининг ҳудудимизга киришга уриниши сабаб тўпланиб турибмиз. Ҳар ҳолда, Киевдаги ҳамкорларимиз вазиятни кескинлаштиришни хоҳлашган, буни нима учун қилишгани ҳам аниқ», — деган Путин.\nУкраина Путин қўпорувчилик Қрим


Пахтачи тумани нега «қониқарсиз» ҳудудга тушиб қолди? - Халқ сўзи\n11:41 06 Октябр 2020 Жамият\n6 октябрь халқ депутатлари Пахтачи тумани кенгашининг навбатдаги, ўн саккизинчи сессияси бўлиб ўтди.\nСессияга депутатлар, туман ҳокимининг ўринбосарлари, ҳокимликнинг бошқа ходимлари, ташкилотлар раҳбарлари, оммавий ахборот воситалари ва жамоат ташкилотлари вакиллари таклиф этилди.\nШунингдек, сессия ишида туманнинг ижтимоий-иқтисодий ривожланишига бефарқ бўлмаган фуқароларнинг иштирок этиши учун имконият яратилди.\nСессия ишида туман ҳокими М.Ҳамдамовнинг ҳисоботи тингланди.\nРейтинг кўрсаткичларига кўра, туман 2019 йил якунлари бўйича ижтимоий-иқтисодий ривожланиш даражасининг умумий бали жами 13,27 бални ташкил этган. Ушбу кўрсаткич билан туман вилоятдаги шаҳар ва туманларнинг орасида энг охирги ўринни эгаллаган.\nШу ўринда Пахтачи тумани нега «қониқарсиз» ҳудудга тушиб қолди деган ҳақли савол туғилади.\nБиринчидан, 2019 йилда виртуал ва халқ қабулхоналари орқали келиб тушган такрорий мурожаатлар сони 397 тага етган. Бу ҳудудда истиқомат қилувчи ҳар минг кишидан 3 нафари мурожаат қилди дегани. Вилоятда энг охирги 16-ўринда.\nИккинчидан, иқтисодий фаол аҳоли сони 59 минг нафарни ташкил этиб, ҳисобот даврида бу кўрсаткич 53 минг нафарни ташкил этган. Иқтисодий фаол аҳолига нисбатан 90,4 фоиз билан вилоятда 15-ўринда.\nУчинчидан, хотин-қизларнинг бандлик даражаси 85,5 фоизни ташкил қилиб, вилоятда 13-ўринда.\nТўртинчидан, 2019 йилда ишлаб чиқарилган саноат маҳсулотлари 201 миллиард сўм бўлиб, унинг 5 миллиард сўми экспортга йўналтирилган, бу эса ўз навбатида ишлаб чиқарилган саноат маҳсулотларининг 2,3 фоизини ташкил этган. Бу соҳада вилоятда 15-ўринда.\nБешинчидан, 2019 йилда истеъмол товарлар ишлаб чиқариш ҳажми\n148,3 миллиард сўм бўлиб, аҳоли жон бошига 1023,0 минг сўмни ташкил этган, бу кўрсаткич бўйича вилоятда 15-ўринда.\nОлтинчидан, 2019 йилда туманда тўғридан-тўғри хорижий инвестициялар ўзлаштирилиши 8,2 миллиард сўмни ташкил этиб, тўғридан-тўғри хорижий инвестицияларнинг умумий инвестициядаги улуши 3,1 фоизини ташкил этган ҳамда вилоятда 14-ўринни эгаллаган.\nЕттинчидан, 2019 йилда марказлашмаган инвестиция хажми\n243,4 миллиард сўм бўлиб, аҳоли жон бошига ҳисобланганда 1707,0 минг сўмдан тўғри келган. Бу соҳада ҳам вилоятда 9-ўринда.\nСаккизинчидан, 2019 йилда тумандаги қишлоқ хўжалигида фойдаланиладиган ерларга сувни тежовчи технологиялар билан таъминланганлик даражаси қониқарсиз аҳволда эканлиги, яъни бу соҳада туманда умуман ишлар амалга оширилмаганлиги натижасида вилоятда энг охирги 16-ўринда.\nТўққизинчидан, 2019 йилда экспорт ҳажми 3668,8 минг АҚШ долларини ташкил этиб, аҳоли жон бошига 26 АҚШ долларни ташкил этган ҳамда вилоятда 13-ўринда.\nЎнинчидан, 2016 йилда мол-мулк ва ер солиғи тушуми 7,7 миллиард сўмни ташкил этган бўлса, 2019 йилда тушум 12,4 миллиард сўмни ташкил этди ҳамда 2016 йилга нисбатан 161 фоизга ўсган, вилоятда 14-ўринни эгаллаган.\nШу билан бирга туманда охирги бир йил ичида иқтисодий ва ижтимоий соҳалар бўйича қилинаётган ишлар кўлами ошган. Хусусан, янги ишлаб чиқариш субъектларини ташкил этиш, аҳоли бандлигини таъминлаш борасида янги лойиҳалар бошланган.\nЖорий йил якунигача туманда қиймати 206 миллиард сўмлик 21 та саноат ишлаб чиқариш лойиҳалари ишга туширилиши ва ҳудудий саноат маҳсулотлари ишлаб чиқариш ҳажми ўтган йилга нисбатан 109,9 фоизга ўсиши кутилмоқда.\nШунингдек, тумандаги 3 та корхонани экспорт фаолиятига жалб этиш эвазига йил якунигача жами 6060,0 минг АҚШ доллари миқдоридаги маҳсулотларни экспорт қилиш режалаштирилган (ҳозиргача 2905,0 минг АҚШ долларлик экспорт қилинган).\n2020 йил якуни билан жами 325 миллиард сўмлик инвестициялар ўзлаштирилади. Унинг 80 миллиард сўмини тўғридан-тўғри хорижий инвестициялар ва давлат кафолати остида бўлмаган хорижий кредит маблағлари ташкил этади.\nПахтачи тумани «қониқарсиз» рўйхатга тушиб қолишига қандай салбий омиллар таъсир этмоқда?\nАҳоли, асосан, қишлоқ хўжалиги билан банд этилган. Бугунги кунда такрорий мурожаатлар таҳлил қилиб, кўрилганида фуқаролар томонидан йўлланаётган мурожаатларнинг мазмуни асосан ишга жойлашишдан иборат эканлигини кўриш мумкин. Мурожаат этганларнинг аксарият қисми хотин-қизларни ташкил этади.\nБу борада биринчи навбатда янги иш ўринларини яратиш, бунинг учун 2020-2021 йилларга мўлжалланган ҳудудий инвестиция дастурига мувофиқ амалга оширилиши режалаштирилган умумий қиймати 664 ҳисобидан сўмлик жами 98 та инвестиция лойиҳаларини ишга тушириш, 1569 та янги иш ўринларини яратилишини таъминлаш ҳамда аҳолини, айниқса хотин-қизлар ва ёшларни доимий иш ўринларига эга бўлишларини ташкил этиш режалаштирилган.\nШунингдек, туманнинг экспорт салоҳиятини ошириш борасида «Зиёвуддин силк» МЧЖ, «Пахтачи ёғ родник» МЧЖ, «Жамшиджон универсал савдо» МЧЖ ва шу каби саноат корхоналар томонидан ишлаб чиқарилган маҳсулотларнинг асосий қисми экспортга йўналтириб, 2019 йилда жами 3686,8 минг АҚШ доллар миқдорида экспорт амалга оширилган. 2020 йил якуни билан 6060,0 минг АҚШ долларига бажариш, ўтган йилга нисбатан 164,3 фоизга ўсишини, аҳоли жон бошига 42 АҚШ долларидан тўғри келишини таъминлаш режалаштирилган.\nПахтачи тумани географик жойлашуви жиҳатидан ижтимоий-иқтисодий ва қишлоқ хўжалигини ривожлантириш учун қулай ҳудуд, бундан ташқари туман ер ости ва ер усти табиий бойликларига бой бўлган ҳудуд ҳисобланади. Туманда темир йўл масофаси ишлаб чиқариш майдонларини кесиб ўтганлиги, Зиёвуддин темир йўл станциясининг мавжудлиги, М-37 магистраль йўлининг 34 километр масофаси туман бўйлаб кесиб ўтганлиги, (CARGO) Навоий юк ташиш логистикаси туман марказигача 40 километр масофада жойлашганлиги, юқори босимли магистраль газ тармоғининг мавжудлиги, «Сувли» электростанциясининг мавжудлиги, Қарнабота ва Қизбуви тоғларида ер ости қазилма бойликлари захирасининг мавжудлиги алоҳида аҳамиятга эга. Санаб ўтилган қулайликлар бугунги кунда инвесторларни жалб қилиш ва уларга ўз лойиҳаларини амалга ошириш учун етарлича имконият, деб бемалол айтиш мумкин.\nТуманда аҳоли бандлигини таъминлаш ҳамда саноат ишлаб чиқариш ҳажмини кенгайтириш мақсадида туманнинг Ш.Қаҳҳоров массивида 20 гектар майдонда саноат кластери ташкил этилади, ушбу кластер негизида бир қанча тадбиркорликни ривожлантириш учун лойиҳалар амалга оширилади.\nБиринчидан, 2020 йил якунига қадар янги ташкил этилган пиллачилик кластери “Ziyovuddin silk” МЧЖ томонидан умумий қиймати 5000,0 миллион сўмлик 400 тонна пиллани қайта ишлаш лойиҳаси амалга оширилади. Натижасида 100 та янги иш ўринлари яратилади ва йилига энг ками 3 миллион долларлик маҳсулот экспортга йўналтирилади.\nИккинчидан, 2021 йил 1 июлгача “Paxtachi klaster” МЧЖ томонидан умумий қиймати 50 миллиард сўмлик пахта толасидан мато ишлаб чиқариш ва техник чигитни қайта ишлаш лойиҳаси амалга оширилади, натижада 300 дан ортиқ янги иш ўринлари яратилади.\nУчинчидан, 2020-2021 йилларда “SFX GLAS SAMARQAND” МЧЖ томонидан умумий қиймати 412 миллиард сўмлик кварц қумини қазиб олиш, қумни қайта ишлаш ва импорт ўрнини босувчи ҳамда экспортбоп ойна маҳсулотларини ишлаб чиқариш лойиҳаси амалга оширилади. Натижада 350 та янги иш ўринлари яратишга эришилади ҳамда 20 миллион доллар инвестиция киритилади.\nТўртинчидан, Самарқанд шаҳрида 2019 йил 22-23 ноябрь кунлари бўлиб ўтган 1-Халқаро “Invest in Samarkand” Инвестицион форумида Самарқанд вилояти ҳокимлиги ҳамда Швейцария давлатининг “PariSA” корхонаси ўртасида меморандум имзоланган бўлиб, мазкур корхона томонидан бугунги кунда Пахтачи тумани ҳудудидан 80 гектар ер майдони танлаб олиниб, бошланғич молиялаштириш маблағлари учун 150 минг АҚШ доллари миқдорида тўғридан-тўғри хорижий инвестиция киритилган.\nУшбу маҳсулот саноат ва тоғ кон саноатида портловчи восита сифатида фойдаланилади. Маҳсулотнинг Ўзбекистон Республикасида ишлаб чиқарилмайдиган турлари, яъни «Ғовакли» (йилига 200 минг тонна), «сариқ сув ўтказмайдиган донадор» (50 минг тонна) ва силлиқ ТНA “A” (200 минг тонна) ишлаб чиқарилиши режалаштирилган.\nШундан 250 минг тонна маҳсулот ички бозорга сотилиб, импорт ўрнини эгаллайди ва валюта тежалишига эришилади, қолган 200 минг тонна маҳсулот чет давлатларга экспорт қилиниши белгиланган.\nЛойиҳанинг ишга тушиш муддати 2020-2025 йилларга белгиланган. Бундан ташқари туманни ижтимоий-иқтисодий ривожлантириш мақсадида 2020-2021 йилларга мўлжалланган ҳудудий инвестиция дастури доирасида умумий қиймати 606 миллиард сўмлик 77 та лойиҳа амалга оширилади.\nНатижада 1388 та янги иш ўринлари яратилади.\nШунингдек, 2019 йилда мол-мулк ва ер солиғининг ундирилиши\n6984,0 миллион сўмни ташкил этган бўлса, бу кўрсаткич 2020 йилда\n7956,0 миллион сўмга ёки 114 фоиз ўсишига эришилади.\nЎзбекистон Республикаси Президентининг 2018 йил 16 мартдаги ПҚ-3607-сонли қарорига асосан Самарқанд вилояти Пахтачи туманининг «Фай» маҳалласи ҳудудидан кичик саноат зонасини ташкил ўтиш бўйича 5,56 гектар ер ажратилган.\nНатижада ушбу КСЗга жами 10 та лойиҳа жойлаштирилган бўлиб,\nбугунги кунда 3 та лойиҳа ишга туширилган. Қолган 7 та лойиҳада қурилиш ишлари олиб борилмоқда ҳамда 2020 йилнинг 4-чорак якунига қадар ишга туширилиши белгиланган.\nЖумладан, туманда қишлоқ хўжалик соҳасини ривожлантириш бўйича 2020-2021 йилларда ишга тушиши режалаштирилган 51 та умумий қиймати 302,3 миллиард сўмлик, лойиҳалар шакллантирилган бўлиб, бунинг натижасида 742 та янги иш ўринлари яратилади. Шундан жорий йил якунига қадар 19 та лойиҳа амалга оширилиб, 106 нафар янги иш ўринлари ташкил этилади.\nСессияда туман аҳолисининг турмуш тарзини яхшилаш борасида бир қатор ишларни амалга ошириш учун вазифалар белгилаб олинди.\nЖумладан, туман аҳолисини тоза ичимлик суви билан таъминлаш мақсадида давлат дастури асосида 46,6 километр ичимлик сув тармоқлари ҳамда бошқа манбалардан 25,3 километр жами 71,9 километр тоза ичимлик суви тармоқлари тортилади.\nБугунги кунда туманда 129 та мактабгача таълим ташкилотлари мавжуд бўлиб, шундан 41 та давлат боғчаси, 87 та оилавий нодавлат мактабгача таълим ташкилотлари ҳамда 1 та давлат хусусий шерикчилиги боғчаси мавжуд. Боғча ёшдаги болаларни қамраб олиш даражаси 2019 йилда 43 фоизни ташкил қилган бўлса, жорий йилнинг якунига қадар бу кўрсаткич 63 фоизга етказилади.\nЙил якунига қадар 4 та мактабгача таълим ташкилоти инвестиция дастури асосида реконструкция қилинади. Шунингдек, 10 та мактабгача таълим ташкилотлари жорий таъмирдан чиқарилади.\nТуманда 47 та мактаб мавжуд бўлиб, уларда 25500 нафар ўқувчилар таҳсил олмоқда ҳамда ушбу мактабларда жами 2239 нафар педагог ходимлар ўқувчиларга таълим бериб келмоқда. Жорий йилда мазкур мактабларда 1939 нафар ўқувчи мактабни тугатди. Олий ўқув юртларига ўқишни давом эттириш учун ҳужжат топширганлар 1881 нафарни ташкил этади. Олий ўқув юртларига қабул қилинган ўқувчилар 276 нафар бўлиб, бу кўрсаткич жами битирувчиларнинг 14,2 фоизини ташкил этмоқда.\nТуманда 1 та марказий шифохона, 3 та ҚОП, 8 та ҚВП, 1 та ДСEОМ, 1 та Стоматология ДУК мавжуд. Ушбу тиббиёт соҳасида фаолият юритаётган врачлар сони - 166 нафар, ўрта тиббиёт ходимлари сони - 836 нафар, бошқа ходимлар - 146 нафарни ташкил этмоқда.\nТуманда «Обод қишлоқ» дастурига асосан Бурқут қишлоғида\n50 қатновга мўлжалланган «Бурқут» қишлоқ врачлик пункти (950 миллион сўм) ҳамда Сулув (Тараққиёт) қишлоғида 75 қатновга мўлжалланган Қурбон Ражабов қишлоқ врачлик пункти (670 миллион сўм) биноларида капитал реконструкция ишлари олиб борилиб фойдаланишга топширилди ва барча тиббий жиҳозлар билан таъминланди.\nЗиёвуддин шаҳарчасида 100 қатновга мўлжалланган инвестиция дастури асосида 2 миллиард 550 миллион сўмлик оилавий поликлиника\nҳам жорий йилнинг декабрь ойигача фойдаланишга топширилади.


2019 йилдаги энг қиммат автомашиналар (фото) » Ўзбекистон янгиликлари – Zamin.uz\n17 ноябрь 2019, 17:00\nБугатти Чирон - 2,9 миллион доллар ва у Лион Чироннинг «Monegasque» пойгачиси шарафига номланган, у 8,0 литрли тўрт ядроли W16 двигателига эга. Автомобиль 0-97 км/соат тезликни 2,4 сонияда босиб ўтиши мумкин.\nЧирон юқори кучланиш тезлигига эга бўлиб, шиналарга эга эмас.\nНигерия наирасида Бугатти Чирон 1,044,000,000 миллиард туради.\nПининфарина Сержио Феррари - 3 миллион доллар.\nБу кўплаб сабабларга кўра дунёдаги энг кўзга кўринган автоуловлардан биридир. Биринчидан, ушбу машиналардан атиги олтита ишлаб чиқарилган. Иккинчидан, бу Феррарининг бой тарихидаги энг қиммат нархлардан бири. Ва ниҳоят, ушбу автомабилни ҳамма ҳам ишлатиб кетавермайди. Моделнинг эгалари ушбу моделни ишлаб чиқарувчи томонидан махсус танланади.\nБу автомобилнинг устки қисми очиқ бўлиб, атиги икки кишилик ўриндиққа эга. Автомобил 4,5 литр В8 типли двигателга эга ва 3,4 сонияда 0-62 км/тезликни босиб ўтади ва максимал тезлиги соатига 320 км га етади.\nНигерия наирасида Пининфарина Сержио Феррари 1,180 000 000 миллиард туради.\nБугатти Вейрон Мансорй Вивере - 3,4 миллион доллар.\nБугатти Вейрон Мансорй Вивере юқори тезликни ўзида мужассамлаштирган қиммат автомобиллардан биридир. Бугатти 2005 йилда биринчи марта ишлаб чиқарилган ва кейинги бир неча йиллар мобайнида бир қанча янгиликларга эга бўлган.\nУ соатига 254 км тезликка эришиши мумкин, у ўзининг 8 литрли W16 двигатели билан ажойиб 1200 от кучига эга. Қимматбаҳо машина ва юқори унумдорлик Бугаттида намоён.\nНигерия наирасида Бугатти Вейрон Мансорй Вивере 1,224,000,000 миллиард туради.\nТеглар: W16 двигател автоуловлар тезлик\nЯнгиликлар » Авто » 2019 йилдаги энг қиммат автомашиналар (фото)\n20:08 Дунёдаги "энг қиммат йўлтанламас" атиги 10 нусхада ишлаб чиқарилади (видео)\n16:20 Видео: 1000 от кучига эга электрокар соатига 380 км тезликка эришди


Рамазонда нарх-наво нега ошади?\nОдатда, кўп жойларда Рамазон кириб келиши билан мусулмонларга қулайлик яратиш мақсадида нарх-наволар туширилади ёки камида оширилмай туради. Мана бу Рамазонга, умуман мусулмонларга бўлган ҳурмат, Аллоҳнинг динига нисбатан муносабатнинг гўзаллигидандир. Аллоҳ мана шундай савдога…\nИнсон физиологиясига рўзанинг таъсири\nРўзанинг фойдалари шу қадар кўпки, гапни қай биридан бошлашди билмайди одам. Рўза охиратнинг бебаҳо сармояси, шу баробарида унинг бу дунёда ҳам инсонга келтирадиган манфаатлари кўп. Қисқаси, рўза икки дунё саодатининг калити! Келинг, шу ўринда рўзанинг нақд фойдаси ҳақида икк…\nИфторлик қиламан, деб гуноҳга ботмайлик!\nМуборак Рамазон ойида эзгу амаллар бажарилади, хайр-саховатли кишилар меҳр-мурувват кўрсатиб, етим-есир, бева-бечоралар ҳолидан хабар оладилар, ўз хонадонларида ифторлик қилиб, рўзадорларни меҳмон қиладилар. Албатта бу ишлар мақтовга сазовордир. Сабаби ҳадисларнинг бирида: Ким …\nСОХТА САЛАФИЙЛАР КИМ?\nРасулуллоҳ (соллаллоҳу алайҳи ва саллам) давридан 13 аср ўтгач падо бўлган сохта салафийлар оқими тарафдорлари, Исломнинг дастлабки уч асридан кейин яшаган мусулмонлар Исломни нотўғри тушунган, деган фикрни илгари суришади. Ваҳоланки, Расулуллоҳ (соллаллоҳу алайҳи ва саллам) бу…\nУЛАР ШУНДАЙ ЎЛДИЛАР!\nБир гуруҳ олимлар тадқиқот ўтказди. Мақсад: машҳур худосизларнинг ўлимлари олдидан хулосаларини билиш. Натижалар қуйидагича: Фридрих Ницше. Эсини йўқотиб қўйган. Кучукдай ҳуриб темир қафас ичида жон берган. Вольтер. Буюк масхарачи. Якуни мудҳиш бўлган. Тун бўйи кеч…\nБугунги кунда кўплаб залолатдаги тоифалар, динни ўзларининг сиёсий мақсадларида ниқоб қилиб олган террорчи тўдалар интернет тармоғидан жуда ҳам унумли равишда фойдаланаётганлиги, интернет орқали кўплаб ёшларимизнинг онгини заҳарлаб, уларни ўз туғилиб ўсган ватанига, халқига қарш…\nКоинотдаги қора туйнуклар (Моддий оламнинг энг катта сирлари)\nВоқеа сураси (56-сура) 75-ояти: Фало уқсиму би мавоқиъ ун-нужум,- деб бошланади. Юқорида кўрганимиздек, бу ерда ҳам Оллоҳ катта коинот сирларини кўрсатаётир, яъни: Ботган юлдузларнинг жойларига қасамки... Сўнг оят жуда қизиқ жумла билан давом эттирилади: Ва иннаҳҳу ло касаму лав…\nКуни бўйи бир ўзи уйда ўйнаб зериккан икки ёшли қизим ишдан келишим билан оёғимга осилади. Опане, опане дейди. Бу мени кўтаринг, дегани. Қанчалик хорғинлик сезмай, кун бўйи дадасини кутган қизимни кўтариб, ўйнатишдан чарчамайман. Гоҳида ўн иккигача ҳам ўйнаб чиқамиз. Охири қўли…\n“МЕН ОНАМНИ БАҒРИМГА БОСИШНИ ХОҲЛАЙМАН”\nТайланддаги BARBQ plaza ресторани ходимларидан оналари ҳақида кичик саволнома ўтказилди. Саволлар қуйидагича эди: Бир ойдаги иш кунингиз неча кундан иборат? Сиз ҳалиям онангиз билан яшаяпсизми? Онангиз билан охирги марта қайси мавзуда гаплашгансиз? Қачон онангиз билан ох…\nОртга суришдан эҳтиёт бўлинг!\nБугунги кун инсонининг энг катта ва бирламчи муаммоси: вақтни бошқара олмай, уни тўғри тартибланмаслигидир. Вақт кетдими, асло ортга қайтариб бўлмайдиган қимматбаҳо мулкдир. Агарда уни бошқармасангиз, у сизни бошқаради ва ўзига бўйсундириб қўяди. Вақтни ўзлари истаганидек йўнм…\nТуркиядаги қочоқлар учун очилган шифоҳонада илк роҳинжалик чақалоқ дунёга келди\nБанглдешнинг жануби-шарқидаги роҳинжалик қочоқлар учун ташкил қилинган турк шифохонасида илк роҳинжа…\n10.3.2018 436 Батафсил\nБолливуд юлдузи Исломга кирди\nТаниқли ҳинд актрисаси Дипика Какар муслима бўлди. Ҳиндулик динига эътиқод қилувчи оилада туғилиб во…\n10.3.2018 748 Батафсил\nТуркия Сурия шимолида қочоқлар учун тўққизта лагер ташкил қилмоқчи\nТуркия ҳукумати Суриянинг шимолида қочоқлар учун тўққизта лагер ташкил қилади, уларда 170 минггача о…\n10.3.2018 353 Батафсил\nҲозир кўпчилик оилаларда арзимаган нотаниш телефон қўнғироғи сабабли ҳам ажримлар кузатиляпти. Айтингчи, эр хотинни, хотин эрини хиёнатда айблаши учун қандай асосга эга бўлиши керак? Улар бир-бирини ноҳақ айбласа, бунинг ҳукми шариатда қандай бўлади?


Юзаки ечим - Ishonch.uz\nБош саҳифа Жамият Юзаки ечим\nДанғаралик Вазирахон Эргашева 2014 йил Қўқон давлат педагогика институтининг тарих йўналишини тамомлаб, Қўқон шаҳридаги Туризм ва сервис касб-ҳунар коллежига ўз мутахассислиги бўйича ишга кирган эди. Аммо 2017 йилда касб-ҳунар коллежлари тугатилгач, у иш қидиришга тушди. Турли идораларга бош суқди. Натижа бўлмади. Ўйлай-ўйлай дипломини сандиққа солди-ю, икки ярим яшар қизини ташлаб, турмуш ўртоғи билан Россияга кетди.\nБегона юртда 3 йил ишлаб, шу йилнинг баҳорида ортига қайтди. Яна ўз мутахассислиги бўйича иш излади. Даставвал Данғара тумани халқ таълими бўлимига, кейин туман аҳоли бандлигига кўмаклашиш марказига, ундан сўнг бошқа идораларга мурожаат қилди. Лекин, афсуски…\nЧиқмаган жондан умид, деганларидай, Олий Мажлис Сенатининг Виртуал қабулхонаси орқали ишга жойлашиш масаласида ёрдам сўраб мурожаат йўллади. Бу масаланинг ижроси Данғара тумани аҳоли бандлигига кўмаклашиш марказига юклатилган шекилли, яқинда у ердан «икки энли» хат келди. Унда шундай дейилади: «Фуқаронинг мутахассислигибўйича Данғара туманида иш йўқлиги учун тумандаги текстиль корхонасига ишга таклиф этилди».\nОлийгоҳни тамомлаган, мутахассислиги бўйича иш сўраган мурожаатчига мутлақо алоқаси йўқ ишнинг таклиф этилиши кулгили эмасми?!. Агар у текстиль корхонасида ишлаш нияти бор бўлганида, бошини хам қилиб, турли идораларга бориб, иш сўраб бормаган бўлар эди-ку!\nОчиғи, бутун бошли туманда мурожаатчини ишга жойлаштиришнинг имкони йўқлиги ҳам таажжубланарли. Бундан келиб чиқиб, мушоҳада юритадиган бўлсак, келаси йил олийгоҳларни тамомлаб, ишга жойлашиш учун ёрдам сўраб мурожаат қилган ёшларга ҳам иш йўқ экан-да? Аслида, ҳал этиб бўлмайдиган масаланинг ўзи йўқ. Агар мутасаддилар юзаки муносабатда бўлмаса, мурожаатчининг дардини аритиш, масалага ижобий ечим топиш унчалик қийин эмас.\nАввалги саҳифаЖигарингизни беришга розимисиз?\nКейинги мақолаТеримга мажбурий чиқаришса…


Бош саҳифа Янгиликлар“Мўйноққа мадад” экологик хайрия веломарафонида 2 млрд маблағ йиғилди\nЎзбекистон Экологик партияси, Ўзбекистон Республикаси Туризм ва спорт вазирлиги, Ўзбекистон велосипед спорти Федерацияси, Давлат Экология ва атроф муҳитни муҳофаза қилиш қўмитаси ҳамкорлигида мамлакатимиз мустақиллигининг 30 йиллигига бағишланган “Мўйноққа мадад” экологик хайрия веломарафони ўтказилди.\nВеломарафон 21 май куни Андижон вилоятининг Хонобод шаҳридан старт олди. Қарийб 15 кун давомида эковеломарафончилар Андижон, Фарғона, Наманган, Тошкент вилоятлари ҳамда Тошкент шаҳридан ўтиб, Сирдарё, Жиззах, Самарқандда Сурхондарё ва Қашқадарё вилоятидан йўлга чиққан веломарафончилар билан учрашди.\nВеломарафон иштирокчилари Навоий, Бухоро, Хоразм вилоятлари ҳудудларидан ўтиб, Қорақалпоғистон Республикасига етиб келди. Cўнгги босқичда иштирокчилар Беруний туманидаги Қуйи-Aмударё биологик қўриқхонасида бўлиб, қўриқхона фаолияти билан яқиндан танишди.\nОхирги манзил Нукус — Қўнғирот — Мўйноқ йўналиши бўлиб, веломарафончилар Мўйноқ туманидаги “Кемалар қабристони” ҳудудида финишга етиб келишди.\nВеломарафон иштирокчилари қарийб 2000 километрлик масофани босиб ўтиб, финиш чизиғини 55 нафар велосипедчи босиб ўтди.\nЭковеломарафон доирасида ҳар бир ҳудудда дарахт кўчатларини экиш акциялари, экологик давра суҳбатлар, меҳрибонлик уйлари тарбияланувчилари учун маданий-маърифий тарбирлар ташкил қилинди. Бу экологик хайрия тарбирлари жаёнида 1 500 га яқин велоспорт усталари ва ҳаваскорлар иштирок этди.\nЎзбекистон Экологик партияси ёшлар қаноти етакчиси Ислом Ғуломовнинг айтишича, “Мўйноққа мадад” экологик хайрия веломарафонидан тушган маблағлар Мўйноқ туманидаги “Алиовул” қишлоғини обод қилиш, суғориш-ирригация тизимларини яхшилаш, тоза ичимлик суви тармоғини тортиш, иш ўринлари яратиш ва аҳолининг бошқа муаммоларини ҳал этиш бўйича чора-тадбирларни молиялаштиришга йўналтирилади. Ҳозирча хайрия марафонига Республикамиз вилоятлари ҳокимликларидан, экологияга хайрихоҳ фуқаролардан 2 миллиард сўмдан ортиқ маблағ келиб тушди.\nЎзбекистон Экологик партияси раиси ўринбосари, Олий Мажлис Қонунчилик палатаси депутати Камол Жуманиёзовнинг айтишича, ушбу веломарафон ва хайрия тадбири юртдошларимиз, айниқса, ёшлар орасида катта қизиқиш уйғотди. Экопартия ташаббуси билан бундай тадбирлар ҳар йили ўтказилиши режалаштирилмоқда.\n← Аввалги Аввалги Тоҳир Малик. Халққа ҳақ гап керак (1989)\nКейинги → Кейинги: Дилмурод Назар. Сукунат манзили (ҳикоя)


“Ўзбекистон” меҳмонхонаси нархи арзонлашди\nС начала работы biznes-daily.uz 10 798 183\nГлавная "БИРЖА" “Ўзбекистон” меҳмонхонаси нархи арзонлашди\n13.08.2019 | |\nДавлат активларини бошқариш агентлиги “Ўзбекистон” меҳмонхона комплексини сотиш бўйича ошкора танлов савдоларига таклиф этмоқда.\nМазкур объект давлат улушининг бошланғич нархи 10 фоизга пасайтирилиб, 29,7 млн. АҚШ доллари этиб белгиланди.\nИнвестиция мажбуриятларига кўра, мажмуани сотиб олган инвестордан икки йил ичида 100 миллиард сўм миқдорида сармоя киритиши, 10 йил давомида асосий фаолият тури, яъни меҳмонхона хизмати кўрсатишни сақлаб қолган ҳолда ташқи фасадини ўзгартирмасдан меҳмонхонани таъмирлаши ва бошқарувга энг илғор менежерларни жалб қилиши талаб этилади.\nТошкент шаҳрининг қоқ юрагида жойлашган ушбу кўркам мажмуанинг умумий ер майдони 17.482 м2ни ташкил этади. Бино 17 қаватдан иборат бўлиб, жами 315 та хонаси мавжуд. Улар 83 та бир кишилик (стандарт), 60 та 1 кишилик (яхшиланган), 59 та ярим люкс стандартдаги (иккита ётоқли), 105 та икки кишига мўлжалланган (twin) ҳамда 7 та люкс, шунингдек, 1 та (грандлюкс) хоналардир.\nМеҳмонхонада 2 та 330 кв.м. кенгликдаги анжуманлар зали ҳамда 2 та 2 020 кв.м. кенгликдаги 550 ўринга мўлжалланган банкет заллари мавжуд. Мижозларга қулайлик яратиш мақсадида минибар, ресторан, савдо ва валюта айирбошлаш шохобчалари, спорт хонаси, сауна, бассейн, автотураргоҳ, бепул интернет хизматлари туну кун фаолият кўрсатади.\nМажмуа метронинг ёнгинасида жойлашган бўлиб, бу ердан халқаро аэропортгача 10 км., шимолий вокзалгача 7 км. масофани ташкил этади. Мазкур мажмуа 2017 йилда 7 миллиард 100 миллион сўм, 2018 йилда 6 миллиард 300 миллион сўм соф даромад кўрган.


Москвада Тожикистон фуқаросининг уйидан 4 кг героин топилди\n13:15 / 21.07.2015\nМоскванинг жанубида полициячилар томонидан қўлга олинган Тожикистон фуқаросининг уйидан қарийб 4 кг героин топилди. Бу ҳақда Россия гиёҳванд моддалар айланмасига қарши кураш федерал хизмати матбуот бўлимига таянган ҳолда ТАСС агентлиги хабар бермоқда.\nАйтилишича, оператив ходимлар йирик миқдорда героин савдоси билан шуғулланаётган шахс ҳақида маълумот олган. Домодедовское метро бекати яқинида гумондор қўлга олинган. У тожикистонли экани аниқланган. Унинг машинасидан 1 кг, уйидан 2.6 кг героин топилган.\nВоқеа юзасидан жиноий қўзғатилган.


Самарқандда юқори босимли магистрал сув қувури ёрилиб, шаҳарнинг аксар қисми сувсиз қолганди. Энди нималар бўлмоқда? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n15:38 - Самарқандда юқори босимли магистрал сув қувури ёрилиб, шаҳарнинг аксар қисми сувсиз қолганди. Энди нималар бўлмоқда?\nКеча, 6 май куни соат 23:00дан бошлаб Самарқанд шаҳрининг аксарият ҳудудида сув таъминоти вақтинчалик тўхтатилган. Бунга шаҳарни сув билан таъминлайдиган магистрал сув қувури ёрилиб кетгани сабаб бўлган. Бу ҳақда “Самарқанд сув таъминоти” МЧЖ ахборот хизмати хабар берган эди.\n6 май куни соат 20:40лар атрофида Чўпонота тепалиги яқинида Самарқанд шаҳрини сув билан таъминлайдиган юқори босимга эга Д-1200 миллиметрли магистрал ичимлик сув қувури ёрилиб кетган ва мазкур носозликни бартараф этиш мақсадида 6 май соат 23:00дан бир неча маҳалла ва айрим кўчаларда сув таъминоти вақтинчалик тўхтатилганди.\nЖумладан, Улуғбек Расадхонаси, Қир, Истиқбол, Жойсой маҳаллалари, Афросиёб, Ибн Сино, Даҳбед, Рудакий, Университет хиёбони, Бўстонсарой, Қушҳовуз, Чорраҳа, Ислом Каримов номли, Сиёб бозори ҳудуди, Регистон Майдони, Отахўжаев, Ўзбекистон, Абдураҳмон Жомий, Зарафшон, Уста Умар Жўрақулов, Садриддин Айний, Панжикент, Термиз кўчалари, Лолазор, Мўлиён, Шоҳрух, Гулобод, Сартепа масканларида, Микрорайон А, Б, Суғдиёна, Гагарин, Амир Темур, Мирзо Улуғбек кўчалари ва юқорида кўрсатилган манзилларига туташган ҳудудларида вақтинчалик сув таъминоти тўхтатилганди.\nБу ҳақдаги хабарларда бўлган воқеа учун халқдан узр сўралган ва қилинадиган ишлар белгиланган эди. Мана орадан сал кам 1 кун ўтмоқда, у ерда нималар бўлаётгани номаълум.\nЭслатиб ўтамиз, мазкур ҳодиса туфайли М39 Алмати - Тошкент - Термиз халқаро автомобиль йўлининг 1081-километрида йўлнинг бир қисми чўккан ва ўпирилиб тушганди. Айни дамда йўлнинг носоз қисми ёпиб қўйилган ва ҳаракат унинг иккинчи қисмида бир томонлама ташкил этилибди.\nХуллас, ишлар давом этмоқда. Кўрамиз, нималар бўлади?


Навальний: Путин ҳокимиятда қолиш учун ҳеч нарсадан тап тортмайди!\n23 ноябр 2020, Тошкент вақти: 22:17\nНавальний Озодлик студиясида.\nРоссия мухолифати етакчиси Алексей Навальний президент Путинни ўзи ва атрофидагиларни бойитиш мақсадида Украинага уруш очганликда айблади.\nПутин ҳокимият устидан ўрнатган монополиясини сақлаб қолиш мақсадида ҳеч нарсадан тап тортмаслигини таъкидлаган Алексей Навальний¸ Россия президентининг ўлимидан олдин ядровий тугмачани босиб¸ инсониятни ҳам ўзи билан бирган қабрга олиб кетмаслигига умид қилаëтганини қўшиб қўйди.\nУкраинага нисбатан урушни Россия давлати ва халқига нисбатан халқаро жиноят деб баҳолаган Алексей Навальний¸ бу урушни тўхтатиш учун барча имкон ишга солинишини таъкидлади.\n2014 йил мартида Қримнинг Россия томонидан аннексия қилиниши ортидан Украина шарқида бошланган ҳарбий тўқнашувлар оқибатида ҳозирга қадар 6100 одам нобуд бўлди.\nРоссия ҳукумати Украинадаги уруш амалиëтларига бевосита аралашаëтганини инкор қилишга уриниб келмоқда.


АҚШ Ўзбекистонга коронавирусга қарши шахсий ҳимоя воситаларини топширди – Газета.uz\n18 март 2020, 11:52 Коронавирус\nАҚШ Халқаро тараққиёт агентлиги (USAID) коронавирусдан зарар кўрган ёки унинг тарқалиши хавфи юқори бўлган мамлакатлар, шу жумладан Ўзбекистон учун, юқумли касалликлар бўйича фавқулодда захира фондидан қўшимча маблағ ажратди. АҚШнинг Ўзбекистондаги элчиси Дэниел Розенблюм мамлакат тайёргарлигини юқори баҳолаб, COVID-19 га тайёргарлик кўриш ва тегишли жавоб қайтаришда USAID Ўзбекистонни келгусида ҳам қўллаб-қувватлаши ва кўмак беришини маълум қилди.\n«Янги коронавирус касаллиги фақатгина ҳукуматлар ва халқаро ташкилотлар ўртасидаги яқин ҳамкорлик орқали бартараф этилиши мумкин бўлган, глобал соғлиқни сақлашга таҳдид солаётган касалликдир», — деди элчи Розенблюм. «АҚШ ҳукумати ушбу глобал эпидемияга тайёргарлик ва жавоб чораларини қўллаб-қувватлаш мақсадида Ўзбекистондаги ташкилотлар билан яқиндан ҳамкорлик қилмоқда», — таъкидлади элчи.\nUSAID тақдим этган шахсий ҳимоя воситалари таркибига 10 мингта қўлқоп, 10,2 мингта ниқоб, 1400 та махсус халат ва 200 та кўзойнак киради. Улар бутун Ўзбекистон бўйлаб вилоят марказлари ва шаҳарларда тарқатилади.\n«Соғлиқни сақлаш вазирлиги раҳбарияти номидан коронавирус инфекциясига қарши тайёргарлик ва жавоб чораларини кўришда Ўзбекистонга кўрсатган ёрдами учун АҚШга чуқур миннатдорлик билдирамиз. Биз ватандошлар саломатлиги ва фаровонлигини ошириш борасидаги яқин ҳамкорлигимизни юксак қадрлаймиз», — деди бош санитар врач ва агентлик директори Баҳром Алматов.


«ОБУНА» — БОШ ОҒРИҒИ ҚАЧОНГАЧА ДАВОМ ЭТАДИ? — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Madaniyat/"ОБУНА" - БОШ ОҒРИҒИ ҚАЧОНГАЧА ДАВОМ ЭТАДИ?\n"ОБУНА" - БОШ ОҒРИҒИ ҚАЧОНГАЧА ДАВОМ ЭТАДИ?\n0 1 213 Less than a minute\nБарчамизга маълумки бир қанча йиллардан буён «Обуна» аталмиш бош оғриғи шунчалик жонга тегиб кетдики, баъзан дод солиб юборгинг келади.\nҲар йили «Обуна» даври яқинлашиши билан кўпгина хонадонларда, ташкилот ва корхоналарда кўнгил хираликларни келтириб чиқаради. Кимдир ким билан жанжаллашган, фарзандларимиз ота-оналар билан тортишганичи.\nАйниқса ўқитувчилар, шифокорлар ва барча давлат бюджетидан маош оладиганларнинг ҳолига вой. Ҳар бир кишидан 300 000 мингдан тортиб 1 000 000 сумгача тўлаганларини биламан ва бунга гувоҳман. Сабаби бир неча йиллар айнан мен ҳам рахбарларнинг буйруғи билан ўзим ишлайдиган ташкилот ходимларидан «Обуна» учун пул йиққанман ва бунга гуёки мен сабабчидек роса сўкишларни ҳам эшитганман. Афсуски, қўлимдан ҳеч нарса келмасди. Ҳатто ўзимнинг ҳам беш нафар фарзандим ўқувчи. Уларнинг ҳар бирига камида 15 000 минг сумдан 50 000 минг сўмгача ҳар йили тўлайман. Бундан ташқари оддий пенсионерлардан ҳам ушлаб қолишига нима дейсиз?\nБир тийинга қиммат мантиқсиз газета ва жўрналларнинг орқасида ким турибди, бу сиёсатни ким уюштирмоқда?\nМажбурий тарқатилган газета ва журналларнинг кимга кераги бор?\nМарҳамат, қўлидан келса ўз савияси ва ўз кучи билан омма эътиборини қозонсин, ана шунда ҳалқнинг ўзи талаб қилади ва сотиб олашади.\nБир камбағал бечора мактабга қатнайдиган фарзанларига бунча пулни қаердан топади?\nҲар бир ишчи ходим оиласининг ризқини қийиб ўз маошидан газета ва журналларга тўламаса. Ҳалол пешона теринг билан топилган ризқ-насибангни ўз оиланг манфаатлари учун ишлатсанг.\nГазета ва журналлар орқасидан нопок йўллар билан мўмайгина даромад қилаётганлар учун тегишли чоралар кўрилса ва жазоланса.\nБу хаёллар қачондир ҳақиқатга айланармикан?\nКонденционердан эҳтиёт бўлинг!\nМаданият вазирлиги яна уйкуга кетдими: жимлик...\nАлишер Усмоновнинг жияни ўзбекистонлик теннисчига турмушга чиқди


Ўзбекистон Республикаси Президенти Ислом Каримов 5 апрель куни Оқсаройда Халқаро оғир атлетика федерацияси президенти, Халқаро олимпия қўмитаси аъзоси Томаш Аянни қабул қилди.\nДавлатимиз раҳбари меҳмонни юртимизга ташрифи билан қутлар экан, Халқаро оғир атлетика федерацияси ва шахсан Томаш Аяннинг жаҳон миқёсида спортнинг оғир атлетика каби кенг тарқалган турини, шунингдек, Олимпия ҳаракатини ривожлантиришга қўшган ҳиссаси ва хизматларини юксак баҳолади.\nХалқаро оғир атлетика федерацияси раҳбарининг Ўзбекистонга ушбу ташрифи оғир атлетика бўйича ўсмирлар ўртасидаги жаҳон чемпионати доирасида кечмоқда. Мазкур халқаро спорт форуми 2013 йилда Халқаро федерация шафелигида ўтказиладиган энг нуфузли мусобақалардан биридир. Беллашувларда спортчилар Хитойда бўлиб ўтадиган “Нанкин – 2014” Ўсмирлар олимпия ўйинларида қатнашиш ҳуқуқини берадиган лицензияларни қўлга киритиш учун курашади.\nОқсаройдаги учрашувда Ўзбекистонда оғир атлетикани ривожлантириш истиқболлари, мазкур нуфузли ташкилот билан самарали ҳамкорликни янада мустаҳкамлаш ва кенгайтириш масалалари юзасидан фикр алмашилди.\nТомаш Аян бугунги кунда Ўзбекистонда оғир атлетика оммавий спорт турларидан бири эканини мамнуният билан таъкидлади. Буни Ўзбекистон спортчиларининг Осиё ва Олимпия ўйинларидаги, шунингдек, жаҳон чемпионатларидаги муваффақиятли иштироки яққол тасдиқлайди.\nЎзбекистонда маънавий ва жисмоний ривожланган ёш авлодни тарбиялаш давлат сиёсатининг устувор йўналишларидан бири этиб белгилангани, жисмоний тарбия ва спорт эса таълим ва тарбия тизимининг узвий қисмига айлангани жаҳон жамоатчилигига яхши маълум.\nТомаш Аян Ўзбекистон спортчиларининг кўплаб спорт турлари бўйича мусобақаларда эришган муваффақиятлари натижасида халқаро спорт майдонларида мамлакатимизнинг нуфузи ошиб бораётганига юксак баҳо берди. Ўзбекистонда ўсмирлар ўртасида оғир атлетика бўйича жаҳон чемпионатига пухта тайёргарлик кўрилганини таъкидлади.\nПрезидентимиз Ислом Каримов мазкур мусобақаларнинг муваффақиятли ўтишини, спортчиларга эса янги ғалабалар тилади.


Коронавирус: Ўзбекистон аҳолисини ўйлантираётган 7 саволга 7 жавоб – КУН УЗ\nГлавная / Жамият / Коронавирус: Ўзбекистон аҳолисини ўйлантираётган 7 саволга 7 жавоб\nanvarj63 3 weeks ago\tЖамият Comments Off on Коронавирус: Ўзбекистон аҳолисини ўйлантираётган 7 саволга 7 жавоб 39 Показы\nЎзбекистонда 15 март куни коронавирусга чалинган илк бемор аниқланди. 16 март куни ҳолатига коронавирус билан касалланганлар сони 6 нафарни ташкил қилди. Ҳукумат вирус тарқалишининг олдини олишга доир тегишли чора-тадбирлар кўришни бошлади. Ушбу инфекция қай даражада хавфли бўлмасин, уни енгишда хотиржамликни сақлай билиш муҳим.\nИжтимоий тармоқларда коронавируснинг Ўзбекистонга кириши билан боғлиқ юзага келган вазият юзасидан саволлар муҳокамаларга сабаб бўлмоқда. Kun.uz ана шу саволларга мутасаддилардан жавоб топишга ҳаракат қилди.\n1-савол. Карантин сабаб боласи боғчага бормаганлар ишга чиқадими?\nҲозир кўпчиликни шу савол ҳам қийнамоқда. Яъни боғча-мактаблар ёпилди, ишлайдиган ота-оналар нима қилади? Боласини кимга ташлайди, ишга бормаса ҳам бўладими?\nКарантинда меҳнатга лаёқатсизлик варақаси Соғлиқни сақлаш вазирлиги ёки Қорақалпоғистон соғлиқни сақлаш вазирлиги ва соғлиқни сақлаш бошқармаларининг рухсати асосида эпидемиолог ёки санитар врач томонидан берилиши мумкин.\n2-савол. Карантин сабабли озиқ-овқат тақчиллиги бўлмайдими?\n“Ўзбекозиқовқатхолдинг” компанияси Ўзбекистонга коронавирус кириб келиши муносабати билан аҳолида туғилаётган савол бўйича баёнот берди.\nОзиқ-овқат саноатида 12 мингдан зиёд корхона ишлаб чиқариш билан шуғулланади. Бугунги кунда ушбу корхоналар ўз режимида ишламоқда, деб хабар берди “Ўзбекозиқовқатхолдинг” компанияси ахборот хизмати.\nҚайд этилишича, корхоналарнинг аксариятида иш 1 сменада ташкил этилган ва қувватларнинг 70 фоизидан фойдаланилмоқда. Уларда яна қўшимча 30 фоиз қувватни ишга солиш ва ишни 2 сменада йўлга қўйиш имкониятлари мавжуд экани айтилади.\nТаъкидланишича, мамлакатда 98 фоиз озиқ-овқат маҳсулотлари маҳаллийлаштирилган. Деярли барча хом ашё юртимизда етиштирилади. Четдан какао ва қаҳва донлари, цитрус мевалар каби маҳсулотлар импорт қилинади.\nОзиқ-овқат маҳсулотлари етишмай қолиши ҳақидаги гаплар асосли эмас\nДавлат солиқ қўмитаси раиси Беҳзод Мусаевнинг сўзларига кўра, мамлакатда озиқ-овқат захираси етарли, ваҳимага ўрин йўқ.\nДавлат солиқ қўмитаси раиси нархлар сунъий равишда оширилишига йўл қўйилмаслигини алоҳида қайд этди.\n«Қўштирноқ ичидаги айрим тадбиркорларда фурсатдан фойдаланиб олай деган фикр бўлиши мумкин. Бундай тадбиркорлар жуда чуқур мониторингга олинади. Агар халқни жипслашадиган, ҳамма тинч бўлиши керак бўлган жараёнда шундан фойдаланиб, нархларни кўтариб оладиган бўлса, табиийки, асоссиз нарх кўтариш эвазига олинган даромадига нисбатан солиқ назорати, солиқ мониторингини ўрнатамиз», – деди Мусаев.\nУ нархни сунъий равишда оширган тадбиркорлар жиноий жавобгарликка тортилишини таъкидлади.\n«Бош вазир аниқ айтдилар: бундай тадбиркорлар жиноий тадбиркорликка тортилади.\nБир саволни кўтардилар: шу даврда ҳақиқий тадбиркор бўлса, ўзини қандай тутиши керак? Аксинча, бундай даврда халқни тушуниб, нархни ўзгартирмаган ҳолатда маҳсулотини кўпроқ бозорга етиштириб, бозордаги ваҳиманинг олдини оладиган одам – ҳақиқатда инсонпарвар, ватанпарвар тадбиркор бўлади.\nЛекин дарди фақатгина пул топиш бўлиб, халқни қийнаш эвазига ёки халқнинг қўрқувидан фойдаланиб, пулимни топаман, дейдиган тадбиркор бўлса, унга қонунда етарли меъёрлар бор. Шу билан биз курашамиз.\nОлдинги ҳафта, ой, йил сотилган ҳамма нархлар, фактуралар қўлимизда бор. Ҳаммасини, ҳамма товар позициясини бирма-бир солиштириб чиқамиз. Кимки нархини кўтарадиган бўлса, у билан манзилли ишлаймиз», – деди Солиқ қўмитаси раиси.\nУ истеъмолчилардан ваҳимага тушмасликни сўради.\n«Битта нарсани истеъмолчиларимиздан, ўзбек халқидан илтимос қилиб айтиш керакки, ваҳимага тушишга ҳеч қандай асос йўқ.\nСолиқ органлари назоратни тўлиқ амалга оширади. Нафақат солиқ органлари, бош вазир томонидан аниқ топшириқ берилди – прокуратура, солиқ органлари биргаликда ишчи гуруҳларини тузиб, ҳар бир деҳқон бозори, савдо субъектида назорат тадбирлари, рейд тадбирларини амалга оширамиз.\nБунинг асосий мақсади нима? Кечаги сотилаётган нархдан бугунги нархнинг ҳеч қандай фарқи бўлиши керак эмас», – деди у.\nШу ўринда айтиш керак бўлган муҳим жиҳат бор. Нархлар ошишига халқимизнинг ўзи сабабчи бўлиб қолиши ҳам мумкин. Чунки коронавирус ҳақидаги хабарлар тарқалгач, аҳоли озиқ-овқат маҳсулотларини ғамлай бошлади.\nЎзбекистонда бошқа давлатлардаги сингари озиқ-овқат масаласида муаммо йўқ, захирамиз етарлича. Буни расмий вакиллар ҳам маълум қилди.\nШундай экан, асосий эътиборни хотиржамлик, гигиена қоидаларига амал қилишга қаратиш мақсадга мувофиқ бўларди.\n3-савол. Ўзбекистондаги бозорлар ёпиладими?\nРеспублика бўйича бирорта бозор ёпилмайди. Ҳаммаси қандай иш режимида ишлаётган бўлса, шу иш режимида давом эттиради.\n4-савол. Карантин сабабли маҳсулотлар импорти тўхтатиладими?\nДавлат солиқ қўмитаси раиси Беҳзод Мусаев импортдан келадиган маҳсулотларга ҳеч қандай чеклов йўқ эканини маълум қилди.\n5-савол. Вилоятлардаги шифохоналар коронавирус касаллигига қарши курашишга тайёрми?\nСоғлиқни сақлаш вазири Алишер Шодмонов вилоятлардаги ҳар битта шифохонада дезинфекция, индивидуал ҳимоя воситалари ва дори-дармонлар захираси яратилгани, ҳар бир шифохонада юқори компетенцияга эга мутахассислар мавжуд эканини айтди.\n“Барча вилоятларда юқори компетенцияга эга, яъни ўқитилган мутахассисларимиз мавжуд. Бундан ташқари, санитария-эпидемиологик осойишталик агентлигининг вилоятларда коронавирус тарқалиши эпидемиясига қандай чек қўйиш кераклигини биладиган мутахассислари бор. Бутунжаҳон соғлиқни сақлаш ташкилоти билан биргаликда биз тайёргарлик жараёнларини ўрганиб чиқдик ҳамда мутахассисларимизни ўқитиб, тайёрладик. Шунингдек, вилоятлардаги ҳар битта шифохонада дезинфекция, индивидуал ҳимоя воситалари ва дори-дармонлар захираси яратилган ҳамда пухта тайёргарликлар кўрилган“, деди Алишер Шодмонов.\n6-савол. Карантин вақтида Ўзбекистонда диний маросимлар чекланадими?\nЎзбекистонда коронавирус инфекцияси тарқалишининг олдини олиш мақсадида Вазирлар Маҳкамаси мамлакатдаги диний идораларга диний маросимларни ўтказишни вақтинча чеклаш бўйича мурожаат билан чиққан.\nЎзбекистон бош вазир Абдулла Арипов барча диний ташкилотларга диний йиғинларни вақтинча ўтказмаслик бўйича илтимос билан мурожаат этилганини маълум қилди.\n«Яна битта масала бор, илтимос қилмоқчимиз, тавсия қилмоқчимиз. Диний идоралар томонидан ҳам турли диний маросимларни чеклаш масаласи кўриб чиқилишини илтимос қилмоқчимиз.\nФақат мусулмонлар идорасидан эмас, ёки фақат христианлар идорасидан эмас, барча диний конфессиялардан илтимос қилмоқчимиз.\nЕвропадаги барча мамлакатларда, Осиёнинг кўплаб мамлакатларида диний маросимларни чеклаш бўйича қарорлар қабул қилиняпти.\nБиз бундай қарор қабул қилмаймиз. Шундай тавсиямиз билан мурожаат қилиб чиқдик, кўриб чиқилади деган ниятдамиз.\nЧунки бу уларнинг ҳам зиммасига тушган синов», деган бош вазир.\n7-савол. Коронавирус сабаб тўйлар ўтказилишига чеклов қўйиладими?\nЎзбекистон бош вазири Абдулла Арипов 15 март куни бўлиб ўтган брифингда Ўзбекистонга коронавирус кириб келиши муносабати билан киритилаётган қатор чекловлар тўй маросимларига тааллуқли эмаслигини айтган.\n«Тўйлар бўйича Олий Мажлис палаталарининг қўшма қарори бор. Ўша регламент асосида кетаверади. Лекин ана шу регламентга риоя қилинишига эътибор берамиз», – деди ҳукумат раҳбари.\nАмалдаги тартибга мувофиқ, тўйлар, оилавий тантаналар, маърака ва маросимларда 200 нафаргача, бу тадбирлар муносабати билан ош бериш маросимида 250 нафаргача киши қатнашиши мумкин.\nҚўшалоқ тўйларда 250 нафаргача, у билан боғлиқ ош бериш маросимида 300 нафаргача киши иштирок этишига рухсат берилган.\nҚоидаларни бузган фуқароларга БҲМнинг 10 баравари; тўйхона, кафе ва ресторанлар мансабдорларига 30 баравари миқдорида жарима белгиланиши кутиляпти.\nПред. Ўзбекистонда жума намозлари вақтинча ўқилмайди – Усмонхон Алимов мусулмонларга мурожаат қилди\nСледующая Ўзбекистонда бирорта ҳам бозор ёпилмайди, импортга чеклов йўқ – ДСҚ раиси


Миллий гвардия қандай объектларни қўриқлайди | NORMA.UZ\nЎзбекистон Республикаси миллий гвардиясининг қўриқлаш хизмати бўлинмалари томонидан қўриқланадиган объектлар рўйхати тасдиқланди (21.11.2019 йилдаги 930-сон ВМҚга қаранг).\nМиллий гвардия давлат, ўта муҳим, тоифаланган ва бошқа объектларни, жисмоний ва юридик шахсларнинг мулкини қўриқлашни ташкил этиш соҳасида давлат сиёсатини амалга оширади, шунингдек давлат қўриқлаш ташкилотлари фаолиятини назорат қилади.\nУшбу вазифа Миллий гвардиянинг Қўриқлаш бош бошқармасига топширилди. Бошқарма ўзини ўзи маблағ билан таъминлаш, харажатларини қоплаш ва мустақил хўжалик юритиш тамойили асосида қўриқлаш фаолияти хизматларини кўрсатиш шартномаларига асосан келиб тушадиган маблағлардан фойдаланган ҳолда ишлайди.\nМиллий гвардия манфаатдор вазирликлар, идоралар ва бошқа ташкилотлар билан биргаликда:\n2020–2021 йиллар давомида қўриқланадиган объектлар техник жиҳатдан жиҳозланганлиги хатловдан ўтказилиб, унинг натижалари асосида объектларни зарур муҳандислик-техник воситалар билан қўшимча жиҳозлаш юзасидан чоралар кўрилишини таъминлайди.\nРўйхат қуйидаги иккита бўлимдан иборат:\nМиллий гвардиянинг қўриқлаш хизмати саф бўлинмалари томонидан қўриқланадиган объектлар;\nМиллий гвардия қўриқлаш хизматининг техник қўриқлаш воситалари мониторинг ва назорат марказлари томонидан техник қўриқлаш воситалари ёрдамида қўриқланадиган объектлар.\nМазкур рўйхат Президент давлат хавфсизлик хизмати, Мудофаа вазирлиги, ИИВ, ФВВ, ДХХ, шунингдек уларга бўйсунувчи юридик шахслар томонидан ўз ваколатлари доирасида қўриқланадиган объектларга татбиқ этилмайди. Шунингдек жисмоний шахсларга ва тадбиркорлик субъектларига тегишли объектлар қонун ҳужжатларида бошқача тартиб назарда тутилмаган бўлса, уларнинг ихтиёрига кўра тузилган шартномаларга асосан қўриқланиши белгиланган.\nУмумий ўрта таълим муассасалари ва диний ташкилотларнинг объектлари (масжидлар, черковлар, синагогалар, монастирлар ва бошқалар) «ташвиш тугмалари» билан жиҳозланади.


Қашқадарёда 17 бемор соғайди, Ўзбекистонда касалликдан тузалиб чиққанлар сони 4800га яқинлашди\n20:11 / 25.06.2020\nСоғлиқни сақлаш вазирлиги Ўзбекистоннинг уч ҳудудида яна 51 бемор коронавирусдан соғайиб, шу вақтгача касалликдан тузалиб чиққанлар сони 4775 нафарга етгани ҳақида хабар берди.\nТошкент тиббиёт академиясининг кўп тармоқли клиникасида яна 27 нафар, Тошкент шаҳар 1-сон клиник шифохонасида 2 нафар, Қашқадарё вилоятида 17 нафар, Наманган вилоятида 5 нафар, жами 51 нафар коронавирус инфекциясига чалинган бемор соғайди.\nТошкентда тузалганларнинг 25 нафари эркак, 4 нафари аёл бўлиб, уларнинг энг ёши улуғи 56 ёшда ва энг кичиги 19 ёшда. Ҳудудлар кесимида олинса, соғайганларнинг 13 нафари Тошкент шаҳридан, 6 нафари Қорақалпоғистон Республикасидан, 3 нафари Қашқадарё вилоятидан, 2 нафардан Андижон ва Наманган вилоятларидан ва 1 нафардан Тошкент, Фарғона ва Жиззах вилоятларидан.\nШу тариқа айни пайтгача Тошкент шаҳри ва вилоятида коронавирус инфекциясидан соғайганлар сони 2635 нафарга етди.\nҚашқадарё вилоятида Covid-19’дан тузалганларнинг 6 нафари ушбу ҳудуддан бўлса, 10 нафари Қозоғистон, 1 нафари Туркия фуқаросидир. Уларнинг 14 нафари эркак, 3 нафари аёл, шунингдек, энг ёши каттаси 51 ёшда, кичиги эса 2019 йилда туғилган. Эндиликда Қашқадарё вилоятида коронавирус инфекциясидан соғайганларнинг сони 23 нафарга етди. Бунгача вилоятда охирги марта коронавирусга чалинган бемор 1 майда соғайиб чиққанди.\nНаманган вилоятида касалликдан фориғ бўлганларнинг барчаси ушбу ҳудуддан. Уларнинг 4 нафари эркак ва 1 нафари аёл бўлиб, ёши каттаси 51 ёшда, энг кичиги 2019 йилда туғилган. Бугунги кунда Наманган вилоятида коронавирусдан соғайганлар сони 270 нафарга етди.\nБундан олдинроқ, Тошкентдаги тиббиёт муассасаларида 39 нафар бемор тузалгани хабар қилинганди.\nШундай қилиб, бугун Ўзбекистонда шу соатгача 90 нафар коронавирус инфекциясига чалинган бемор тузалиб, ҳозирда мамлакат бўйлаб соғайганлар сони 4775 нафарни ташкил этмоқда.\nЎзбекистонда 23 июнь куни 110 нафар, 24 июнь куни эса 125 нафар бемор соғайиб чиққанди.\nЖССТ бутун дунё бўйлаб рекорд даражада суткалик касалланишни қайд қилди


Уч ойдан бери норозилик акциялари тўхтамаётган Ҳонгконг ҳокими истеъфо бермоқчи эмас\n16 январ 2021, Тошкент вақти: 23:43\nҲонгконг шаҳри маъмурияти бошлиғи Кэрри Лам\nСўнгги 12 ҳафтадан буён ҳукуматга қарши намойишлар тинчимаётган Ҳонгконг шаҳри маъмурияти бошлиғи Кэрри Лам истеъфо бериши мумкинлиги тўғрисидаги хабарларни рад этди.\nАввалроқ Reuters агентлиги Лам ёпиқ эшиклар ортида тадбиркорлар билан ўтказилган учрашувда шундай хулосага сабаб бўлган гаплари акс этган аудиони ёйинлаган эди.\n3 сентябрь куни Лам истеъфога чиқиш нияти йўқлигини айтди. Бир вақтнинг ўзида у аудиоёзув ҳақиқий эканлигини рад этмади.\nЭълон қилинган аудиода Лам "Ҳонгконгда бундай тартибсизлик келтириб чиқарганларни кечириб бўлмайди. Имконим бўлганида, истеъфо берган бўлардим", деганини эшитиш мумкин.\nХитойнинг молиявий маркази бўлган Ҳонгконгда сўнгги 12 ҳафта давомида ҳукуматга қарши намойишлар тинчимаяпти. Норозилик акцияларига Ҳонгконгдан Хитойнинг асосий ҳудудида жиноятда гумонланаётган шахсларни экстрадиция қилишга йўл очувчи қонун сабаб бўлди.\nНамойишлар туфайли собиқ Британия мустамлакаси бўлмиш Ҳонгконг сўнгги 20 йил ичидаги энг йирик инқирозга юз тутди. Намойишлар Пекин учун катта бошоғриқ бўлмоқда.\nДам олиш кунлари намойишчилар ва полиция тўқнашди. 3 сентябрь куни минглаб ўқувчи дарсларни бойкот қилди.


Главная / ОБЖ / Зульфиянинг хаети ва ижоди\nЎзбек халқининг севимли шоираси, таниқли жамоат арбоби, Ўзбекистон халқ шоири Зулфия Исроилова ижодий камолотида ўзбек ва рус классиклари, халқ оғзаки ижодиёти ва жаҳон адабиёти анъаналарининг роли бениҳоя бўлди. Ўзбек шоираси. 1915 йилнинг 1 мартида Тошкентда туғилган. Ўрта мактабдан сўнг педагогика институтида ва аспирантурада таълим олган.\nҲинд мавзуидаги шеърлари учун Жавоҳарлаъл Неру номидаги халқаро мукофотга, тинчлик ва дўстликни тараннум этувчи асарлари ҳамда тараққийпарвар Осиё ва Африка ёзувчилари ҳаракатидаги фаол иштироки учун эса халқаро «Нилуфар» мукофотига сазовор бўлган.\nЎзбек халқининг севимли шоираси, таниқли жамоат арбоби, Ўзбекистон халқ шоири Зулфия Исроилова 1915 йили Тошкентда, ҳунарманд оиласида туғилган. У хотин-қизлар билим юртида ўқиган вақтларидаёқ (1931-1934) адабий тўгаракларга қатнашиб, шеърлар машқ қилади.\n1935-1938 йилларда Ўзбекистон Фанлар академиясининг Тил ва адабиёт институти аспирантурасида таҳсил олди.\nАтоқли шоира 81 ёшида, 1996 йил августида вафот этган.\nУнинг шеърлари рус, инглиз, немис, ҳинд, болгар, хитой, араб, форс ва бошқа тилларга таржима қилинган. Шоира Н.А.Некрасов, М.Ю.Лермонтов, Вера Инбер, Леся Украинка, Эди Огнетсвет, Марварид Дилбозий, Амрита Притам асарларини ўзбек тилига маҳорат билан таржима қилган. У Меҳнат Қахрамони ҳам эди.\nЗулфия Ҳ.Олимжоннинг «Семурғ», «Зайнаб ва Омон» достонлари асосида пьеса ва опера либреттосини ҳам яратган.\nЗулфия «Ўйлар», «Шалола» каби шеърий тўпламлари учун Ҳамза номидаги Республика Давлат мукофотига сазовор бўлган.


ОАВ: Хитой Жанубий Хитой денгизида яна иккита маёқ барпо этади\n12:53 / 07.06.2016\nХХР йил охиригача жанубий Хитой денгизидаги можароли ороллар: Наньша (Спратли)да яна 2та маёқ қуради. The Global Times газетасининг хабарига кўра, маёқлар Мэйцзи (Мисчиф) ва Юншу (Фэйри кросс) оролида барпо этилади.\nНашрнинг қайд этишича, Мэйцзи оролига қуриладиган иншоотнинг баландлиги 60 метрни ташкил этади. Унинг ёруғлиқ сигнали 20 денгиз мили (тахминан 37 км)дан кўринади.\n"Улар навигация, хусусан яқин орадаги кемалар ҳаракатининг хавфсизлигини таъминлашга хизмат қилади", -дейилади хабарда.\nБундан ташқари, The Global Times нашрининг ёзишича, шу ойда Юншу оролида замонавий шифохона фойдаланишга топширилади.\nХитой апрель ойида баҳсли архипелагнинг бошқа бир ороли - Чжуби (Суби) рифида маёқни қуриб битказган эди. ХХР транспорт вазирлигининг маълумотига кўра, унда кемаларни автоматик аниқлаш тизими ҳамда ўта қисқа тўлқинли радиоалоқа учун база станциялари ўрнатилган.


Имом Бухорий илм сафарида бўлган юртлар кўргазмаси ўтказилди – Imom Buxoriy xalqaro ilmiy-tadqiqot markazi\nHome / ФОТО ЛАВҲАЛАР / Имом Бухорий илм сафарида бўлган юртлар кўргазмаси ўтказилди\nИмом Бухорий илм сафарида бўлган юртлар кўргазмаси ўтказилди\n19/07/2019\tФОТО ЛАВҲАЛАР, ЯНГИЛИКЛАР 200 кўрилган\nЖорий йилнинг 19 июль куни Имом Бухорий халқаро илмий-тадқиқот марказида буюк муҳаддис Имом Бухорийнинг таваллудига бағишлаб, “Саҳиҳ ал-Бухорий асарининг қўлёзма нусхалари” кўргазмаси ташкил этилди. Унда муҳаддиснинг шоҳ асари “Саҳиҳ ал-Бухорий”нинг энг қадимги нусхалари кўргазмаси ўтказилди. Шу билан бирга иккинчи яна аҳамиятли кўргазма “Дунё ислом шаҳарлари” номли ислом олами шаҳарларининг фото кўргазмаси ҳам бўлиб ўтди.\nФотокўргазма Бухоро, Кеш, Хива, Макка, Мадина, Басра, Куфа, Бағдод, Дамашқ, Қайсария, Асқалон, Балх, Марв, Найсабур, Исфаҳон, Қазвин ва Эъзоб каби шаҳарларнинг тарихий суратлари асосида ташкил этилди. Айнан бу шаҳарлар Имом Бухорийнинг илм сафари харитаси асосида жойлаштирилди. Кўргазма иштирокчилари бу тадбирда “Саҳиҳ ал-Бухорий”нинг қўлёзма нусхалари билан танишиш билан бирга буюк муҳаддис Имом Бухорий илм сафарида бўлган шаҳарларнинг тарихий сурати билан ҳам бевосита танишдилар.\nТадбирда Марказ директори ўринбосари тарих фанлари бўйича фалсафа доктори Ш.Умаров сўзга чиқиб, “Имом Бухорийнинг ҳаёти ва илмий мероси” мавзусидаги маърузасида Имом Бухорий 40 йил давомида илм сафарида бўлиб, 600 минг ҳадис тўплаган шундан 200 минг ғойри саҳиҳ ва 100 минг саҳиҳ бўлган ҳадисларни ёд олганлиги ҳамда муҳаддис илм сафарида бўлган шаҳарлар ҳақида батафсил тарихий маълумотлар бериб ўтди.\nШунингдек, бугунги кунда дунёнинг қўлёзма фондларида энг кўп қўлёзма асарлар бу шубҳасиз, Имом Бухорийнинг “Саҳиҳ ал-Бухорий” асари эканлиги таъкидланди. Имом Бухорий халқаро илмий-тадқиқот маркази фондида ҳам 140 та муҳаддиснинг “Саҳиҳ ал-Бухорий” асари нусхалари мавжудлиги тадбир иштирокчиларида катта қизиқиш уйғотди.\n“Дунё ислом шаҳарлари” халқаро фотокўргазмаси муаллифи Туркиялик машҳур фотогроф Орҳан Дургут ҳар бир сурат ҳақида тадбир иштирокчиларининг қизиқтирган саволларига жавоб берди. Муаллиф ўз асарларида дунёнинг 60 та Ислом шаҳарларида мавжуд бўлган тарихий бино ва муқаддас қадамжоларни акс эттирганлигини таъкидлаб, барча шаҳарлар фотосини Марказга туҳфа этишлигини билдирди.\nЎтказилган кўргазма барча учун қизиқарли бўлди ва айнан бу тадбир Имом Бухорийнинг таваллуд этиш ойи муносаати билан ўтказилганлиги ҳам катта аҳамият касб этди.


АПЛ. Чемпион стартга чиқади, Руни эски уйига қайтди, Гвардиола шогирдлари дебютантга “апперкот” берадими? (Превью) | BETAKROR BUXORO!\nАПЛ. Чемпион стартга чиқади, Руни эски уйига қайтди, Гвардиола шогирдлари дебютантга “апперкот” берадими? (Превью)\nБугун АПЛда 1-тур давом эттирилади. Championat.asia сайти ходими Толибжон Қосимовдан Премьер-лига ўйинларига бағишланган превьюларни ўқишда давом этинг.\nКеча тунда АПЛ катта жўшқинлик билан кириб келди. “Арсенал” ва “Лестер” жамоалари мухлисларга супер томошабоп ўйин намойиш этиб беришди. Бугун эса дастлабки тур беллашувлари давом эттирилади. Қуйида бугунги кундан ўрин олган ўйинларга бағишланган превьюни эътиборингизга ҳавола этамиз. Эслатиб ўтамиз, “Уотфорд” – “Ливерпуль” тўқнашувига ёзилган превьюни сайтимиз орқали олдинроқ ўқиган эдингиз.\nБош ҳакам: Крейг Поусон (Лондон)\nТуманли албионнинг амалдаги чемпионлари янги мавсумни уйда камтар “Бернли”га қарши баҳс билан бошлашади. Антонио Конте ёзда ҳимояда рақобатни вужудга келтириш учун “Рома”дан Антонио Рюдигерни олиб келди. Бундан ташқари, “Боруссия” (Мюнхенгладбах) сафида ижарада ўйнаган Андреас Кристенсен қайтди. Ҳозирча, Рюдигер асосий ҳимоячиларга рақобатда ютқазмоқда. Бегович ўйин амалиётига эга бўлиш учун “Борнмут”га ўтиб кетгач, унинг ўрнига захира кипери сифатида Вилли Кабальеро сотиб олинди. Таянч ва марказий ярим ҳимояда ўйнай оладиган Темуа Бакайоко (“Монако”дан олинди) ҳам “кўклар”ни кучайтириши мумкин. Лекин, Темуага Контенинг ўйин услубига мослашиб олиши учун вақт керак. “Аристократлар”нинг асосий хариди “Реал” форварди Альваро Мората бўлди. Бир оёғи билан МЮга ўтиб бўлган Альваро сўнгги паллада Мадридда қолди. “Қизил иблислар” унинг ўрнига Ромелу Лукакуни сотиб олишди. Ўз навбатида, Лукакуни Моурга бериб қўйган Конте нима қилиб бўлсада Моратанинг сотиб олинишига эришди. Ҳозирча, испаниялик ҳужумчи асосий таркибга кириб олганича йўқ. Қолганини вақт кўрсатади.\n“Бернли” ўтган йил уй ўйинларидаги ижобий натижалари билан кўпчиликнинг эътиборини тортган эди. Шон Дайч шогирдлари уйда ҳатто чемпион бўлган “Челси”дан ҳам очко тортиб олишган эди. Лекин, сафардаги ўта муваффақиятсиз ўйинлар ва “Бернли” мавсумни 16-поғонада якунлаган эди. Айнан уйдаги натижалар сабаб АПЛнинг 2016-2017 йилги ўйинларига бағишланган превьюларимизда “Терф Мур мўжизаси” иборасини бот-бот ишлатган эдик. Расмий ўйинлар олдидан асосий ҳужумчиси Андре Грейни “Уотфорд”га сотиб юборган “Бернли” бу йил ҳам уй ўйинларида ҳаммани ажаблантирадими ёки йўқ? Буни энди вақт кўрсатади.\nАнтонио Конте ўтган мавсум “Арсенал”дан 0:3 ҳисобида қақшатқич мағлубият қабул қилиб олганидан кейин умуман таваккал қарорлар чиқармади. Ҳатто, ўртамиёна клубларга қарши ҳисобда олдинда бораётганида ҳам 2-бўлимда захирадан ҳимоячиларни тушириб бораверди ва якунда чемпион бўлди. Бу йил вазият янада мураккаблашади. Сабаби, рақобатчиларнинг деярли ҳаммаси таркибни анча кучайтириб олишди.\n“Кристал Пэлас” – “Хаддерсфилд”\nБош ҳакам: Жонатан Мосс (Йоркшир)\nБир йил олдин турнир жадвалида хавфли зонага тушиб кетган “Кристал Пэлас”ни Сэм Эллардайс қабул қилиб олди ва жамоани 14-ўринга олиб чиқди. Катта Сэм қуйига шўнғиб кетаётган жамоаларни ботқоқдан олиб чиқиш бўйича мутахассис десак ҳам бўлади. Янги мавсумда “Пэлас” яна ўша иккинчи ўнталикдан жой олса керак.\n“Хаддерсфилд” эса Премьер-лигага ўтиш ўйинида афсонавий Яп Стам бошқарувидаги “Рединг”ни таслим этиб элитага чиққан. Бу жамоа яхши таниш эмас. Бу нарса эса рақибларга ҳам муаммо туғдириб қўйиши мумкин.\nБош ҳакам: Нил Суорбрик (Ланкашир)\nИнглиз клублари орасида ёзги трансфер ойнасида энг фаоллардан бўлган “Эвертон” уйда “Сток Сити”ни қабул қилади. “Ирислар”иккита жиддий йўқотишга дуч келишди. Лукаку МЮга, Деулофеу эса “Барселона”га кетди. Лекин, Рональд Куман уларнинг ўрнини босадиган футболчиларни олиб келди. Пикфорд дарвозага, Майкл Кин ҳимояга, Дэви Клаасен ярим ҳимояга, Уэйн Руни, Сандро Рамирес ва Генри Оньекур ҳужумга олинди. Бундан ташқари, “Суонси” етакчиси Гулфи Сигурдссон учун кураш давом этмоқда. Бу йил ливерпулликлар олдиларига камида ЕЧЛ йўлланмасини вазифа қилиб қўйишган бўлса керак. Ҳар ҳолда таркиб бунга имкон беради.\n“Сток Сити” бу йил икки нафар асосий ҳужумчисини сотиб юборди. Жонатан Уолтерс “Бернли”га, Марко Арнаутович эса “Вест Хэм”га йўл олди. Уларнинг ўрнига “Шальке-04″дан Эрик-Максим Чупо-Мотинг харид қилинди. Жо Аллен етакчилигидаги “Сток” ўртамиёна номини сақлаб қолса керак.\n“Саутгемптон” – “Суонси”\nБош ҳакам: Майкл Жонс (Честер)\nБош ҳакам: Роберт Мэдли (Йоркшир)\n“Брайтон” – “Манчестер Сити”\nБош ҳакам: Майкл Оливер (Нортумберленд)\n“Брайтон” олдинги йил узоқ вақт мобайнида Чемпионшипда карвонбошилик қилди. Лекин, ҳал қилувчи паллага келганда “Ньюкасл” улардан ўтиб кетди. Жамоанинг асосий юлдузлари Глен Маррей ва Антони Нокаэр. Бугун “Сити” тезкор гол уриб олса, унда “Брайтон”га ҳавас қилиб бўлмайди. Агар мезбонлар ҳимояни ушлай олишса унда жуда кучли рақибни бироз қийнаб қўйишлари мумкин.\nЁзда энг жиддий трансферларни амалга оширган “Манчестер Сити” янги мавсумда чемпионлик учун асосий фаворитлардан бирига айланиши турган гап. Гвардиола истаган ўйинчилар жамоага олиб келинди. Дунёнинг энг қиммат дарвозабони Эдерсон ва ҳимоячиси Бенжамин Менди “Сити”га ўтди, ҳужумкор ярим ҳимоячи Бернарду Силва “Монако”дан сотиб олинди. Ўнг қанот ҳимояга эса бирданига икки нафар ўйинчи сотиб олинди. “Тоттенхэм”дан Кайл Уокер ва “Реал”дан Данило келди. Гвардиола шунча трансферлардан кейин нимадир ютиши керак. Сарфланган жуда катта маблағ соврин билан ювилмаса мухлислар норози бўлиши табиий. Янги мавсум “шаҳарликлар” ҳужумида Габриэл Жезус асосий фигура бўлади. Бразилиялик буни ўтган мавсум иккинчи қисмида кўрсатиб қўйган эди.


23 январ 2021, Тошкент вақти: 21:58\nАндижон шаҳрининг Янги бозор яқинидаги уйларнинг бузилиши аҳоли норозилигига сабаб бўлган эди.\nАндижон вилояти ҳокими Шуҳрат Абдураҳмоновнинг 21 яшар қизи 19 июнь куни кечқурун уч нафар шахси номаълум аёл томонидан дўппослаб кетилди.\nВоқеа¸ унинг тафсилотларидаб бевосита хабардор андижонликларга кўра¸ Андижон шаҳрининг Янгибозор ҳудудига яқин жойдаги тор кўчалардан бирида содир бўлган.\nАндижон шаҳар ИИБ навбатчиси, вилоят ҳокимининг қизи калтаклангани ҳақида жабрланувчидан ариза тушмаганини айтди.\nОзодлик суҳбатлашган андижонликларга кўра, милиция ҳужумчиларни шаҳар марказидаги бузилган уйларига ҳеч қандай товон пули ва уй ололмаган аёллар орасидан қидирмоқда.\nОзодликка маълум бўлишича¸ бу воқеа юзасидан ички ишлар олиб бораëтган тергов прокуратура назоратига олинган.\nЖабрланган қизнинг бу жанжалдан қандай жароҳат олгани ҳақида маълумот Озодликда йўқ. \nАндижон вилояти ҳокимининг қизи 19 июнь куни кечга томон номаълум аёллар томонидан калтаклангани ҳақида дастлаб, Андижон шаҳридаги ташкилотлардан бирининг раҳбари Озодликка хабар берди:\n“Андижон вилояти ҳокими Шуҳрат Абдураҳмоновнинг қизини шаҳарнинг Янги бозор қисмида номаълум шахслар калтаклаб кетишган. Вилоят ИИБ гумонланувчиларни уйи бузилганлар орасидан қидирмоқда”, - деб ёзди исми ошкор этилмаслигини илтимос қилган ташкилот раҳбари.\nАндижон вилояти ҳокимлигидаги мулозимнинг айтишича, ҳокимнинг қизини уч нафар шахси номаълум аёл калтаклаган:\n“Ҳокимнинг қизини уриб, кўйлакларини йиртиб юборган ва дарҳол воқеа жойидан қочиб кетишган. Бу аёлларнинг сочи сариқ бўлган экан”, деди ҳокимлик мулозими.\nЯнгибозор яқинидаги уйлари бузилишга тушган аёллар улардан бир неча нафари сўроқ қилинганини тасдиқлади:\n“Тўғри, бизнинг уйларни бир кун олдин огоҳлантириб, бузишни бошлаганда катта жанжал бўлган эди. Сабаби, уйларни тезда бўшатиб қўйиш талаб қилинган, бир қанча уйлар куч билан бузилган эди. Ҳамма норози эди. Билмадим, ҳокимнинг қизини урганлар шу гапни айтганми, бизнинг кўчадан бир неча аёлни ушлаб олиб кетишди, жумладан мени ҳам”, - дейди исми сир қолишини сўраган андижонлик аёл.\nУнинг айтишича, уларни ҳокимнинг қизи калтакланган жойга олиб боришган:\n“Мен кеча, 20 июнь куни эшигимиз тагида турган эдим. Бир пайт мелисани мошинаси келиб тўхтадида, икки мелиса тушиб, мошинага чиқинг, бир жойга бориб келамиз, деди. Нега, десам, қўрқманг, борамизу қайтамиз, гап бор, деди. Қарасам, маҳалламиздан яна икки қизни мошинага миндириб олишган экан. Кейин чиқдим. Бизни Янгибозор яқинидаги бир тор кўчага олиб боришди ва мошинадан тушинглар, деди. Тушиб икки минутча ўша ерда турдик. Мелисалардан бири бошқа мошина турган жойга бориб келди ва бўлди, кетдик деб, яна қайтариб олиб келиб қўйишди”, деди андижонлик аёл.\nБу аёлнинг тахмин қилишича, ўша ердаги автомобиллардан бирида ҳокимнинг қизи ўтирган бўлган ва гумонланувчилар олиб келиниб, таниш учун унга кўрсатилган.\nАндижон шаҳар ички ишлар бўлимининг навбатчиси вилоят ҳокимининг қизи калтаклангани ҳақида жабрланувчидан ариза тушмаганини айтди.\nАйни пайтда¸ прокуратура расмийси Андижон вилояти ҳокими Шуҳрат Абдураҳмоновнинг қизи уч нафар номаълум аёл томонидан жабрланганини тасдиқлади ва воқеанинг "ички ишлар тергови устидан назорат доирасида ўрганилаëтганини" билдирди.\nПрокуратура мулозимига кўра¸ воқеанинг жабрланган қизнинг отаси бўлган вилоят ҳокими фаолиятига алоқадор ёки алоқадор эмаслиги ҳам текширилмоқда.\n21 яшар З.А.(Озодлик қизнинг тўлиқ исмини билади, лекин тергов сири учун ошкор этмайди - таҳририят) Андижондаги олийгоҳлардан бирининг иккинчи курс талабаси ҳисобланади.


Умиджон СУЛАЙМОНОВ: Қадрияти юксак, хотираси абадий\n11.05.2017 Чоп этиш учун\n9 май Хотира ва қадрлаш куни деб эълон қилинган. Шу қарор асносида ҳар йили Хотира ва қадрлаш куни юртимизда кенг нишонланиб келинмоқда. Бу қутлуғ санада Иккинчи жахон уруши қатнашчиларига янада юксак иззат-эҳтиром кўрсатилиб, ўтганлар руҳи хотирланиб келинади.\nМустақилликнинг дастлабки йилларида ташқаридан туриб, миллатлар ўртасидаги тотувликни бузиш, демократия ва эркинлик ниқоби остида дунёқараши турлича бўлган ёшларни миллий ва маънавий қадриятларимизга қарши қўйиш, ҳаётимизга ёт ғояларни илгари суришга қаратилган уринишлар кўп бўлди. Она юртимиз тинчлиги, халқимизнинг осуда ҳаётини таъминлаш йўлида навқирон йигитларимиз ҳалок бўлди. Ўз хизмат бурчини бажариш чоғида ҳалок бўлган ҳарбий хизматчилар ва ҳуқуқни муҳофаза қилиш органлари ходимлари, фашизмга қарши курашда нобуд бўлган юртдошларимизнинг хотирасини, жангу жадалларда кўрсатган жасоратларини унутиш мумкин эмас, унутиб бўлмайди. Бу каби тарихий ҳақиқатлар ҳар биримизни мамлакатимиздаги тинчлик-тотувликнинг қадрига етишга, уни кўз қорачиғидек асраб-авайлаб яшашга ундайди.\nЎзбекистон Республикаси Президенти Ш.Мирзиёевнинг жорий йилнинг апрель ойидаги Хотира ва қадрлаш кунига тайёргарлик кўриш ва уни ўтказиш чора-тадбирлари тўғрисида қарори ана шундай эзгу ишларнинг давоми бўлиб, 9 май Хотира ва қадрлаш куни байрамига янгича тус берди.\nҚарорга мувофиқ, бу йилги байрам тадбирлари Қорақалпоғистон Республикаси, вилоятлар ҳамда Тошкент шаҳрида “Қаҳрамонлик, бурч ва фидойилик”, “Аждодларни хотирлаш — муқаддас қадрият” шиорлари остида ўтказилди. Шу билан бирга, Президентимизнинг айнан шу санада имзоланган “Иккинчи жаҳон уруши қатнашчиларини рағбатлантириш тўғрисида”ги Фармони билан 1941 — 1945 йиллардаги Иккинчи жаҳон уруши қатнашчилари ва ногиронларига бир марталик пул мукофотлари берилгани Ватанимиз озодлиги ва шаъни-шарафи ҳимоячиларига давлатимиз томонидан кўрсатилаётган юксак эҳтиром намунасидир.\nМамлакатимизнинг барча худудларида ушбу кун кенг нишонланиб кучаларда, хиёбонларда байрамона кайфият хукм суриб барча ёшу қария юзида хурсандчилик, хаётдан розилик хиссини кузатишимиз мумкин бўлади.\nКўришлар сони: 2355


Душанбеда президент саройини буза бошладилар\n14.07.20 10:03\tmsk\nДушанбедаги президент саройининг бузиладиган биноси. Asiaplustj.info сайти фотосурати\nДушанбе марказида Тожикистон президенти саройини – собиқ Тожикистон ССР Коммунистик партияси Маркази Комитетининг биносини бузишга киришдилар. Бино узоқ йиллар давомида республиканинг ташриф карточкаси саналиб келган. Бузиш ишлари бошлангани тўғрисида «Азия-Плюс» хабар бермоқда.\nБузиш ишлари бинонинг ўнг қанотидан бошланди, бир вақтлар бу ерда Сув хўжалиги вазирлиги, кейин бўлса Тожикистон коррупцияга қарши кураш идораси жойлашган эди. Шундан сўнг бинонинг марказий қисмини ва охирида Душанбе шаҳар ҳокимлиги жойлашган унинг сўл қанотини бузадилар.\nСарой ўрнида республика ҳукуматининг янги биносини қурилиши режалаштирилмоқда, деб февраль ойида ўтган матбуот анжуманида шаҳар раиси ўринбосари Маҳмадсаид Зубайдзода маълум қилганди. Бош режа лойиҳасини Архитектура ва қурилиши қўмитаси тасдиқлаган.\nБузиш тўғрисидаги қарор ёдгорликни асраб қолиниши тарафдорлари бўлмиш фаолларнинг далилларига қарамай қабул қилинди. Режиссёр Аниса Собирий янги бино қурилишига ажратилган пулларни “республика учун муҳимроқ аҳамиятга эга бўлган йўналишларга – таълим, саноат, кичик ва ўрта бизнес, қишлоқ хўжалиги ва медицинага” йўналтиришни таклиф қилган эди.\nТожикистонлик мусаввир Фаррух Неғматзода бинода Фанлар академиясини ёки институтни жойлаштиришни таклиф қилганди. Тарихчи Ғофур Шерматов бино ўз ресурсини сарфлаб бўлди, деган гапларни ёлғон деб атади ҳамда меъморчилик санъатининг барча қоидаларига биноан барпо этилган ҳамда сирти гранит билан қопланган бино “камида 300-500 йиллик мустаҳкамлик захирасига эга”, дея қатъий фикрда турган эди.\nСарой 1958 йилда архитектор Константин Терлицкий, инженер Даниил Гендлин ва Тожикистон халқ устаси (усто) Мирзораҳмат Алимов томонидан қурилган. Советлар даврида бу ерда Тожикистон ССР Коммунистик партиясининг Марказий Комитети жойлашган эди. Мустақиллик даврида 25 йил давомида бу ерда президентнинг ижро девонхонаси ва ҳукумати 2016 йилда янги бинога кўчиб ўтгунига қадар фаолият юритиб келган. Шундан сўнг бу ерда Туризм бўйича қўмита ва уч йил олдин бинонинг сўл қанотига кўчиб кирган Душанбе шаҳар ҳокимлиги жойлаштирилган эди.\nДушанбеда тарихий биноларни бузиш ишлари уч йил олдин бошланди. Расмийлар уларнинг ўрнида улкан парламент мажмуасини ҳамда бошқа маъмурий ва офис биноларини қуришни режалаштирмоқдалар. Душанбедаги энг эски саналган аркали икки машҳур уйлар ҳам бузилиш таҳдиди остида қолган. Ҳозирча “Роҳат” чойхонасининг бузилиши режада кўзда тутилмаган, у ўз ишини давом эттиради. Журналистлар чойхонани шаҳарни ҳимоя қилувчи фаолларнинг сай-ҳаракатлари билан бузишдан сақлаб қолинган, дея тахмин қилмоқдалар.\nНафақат эски совет архитектура намуналарининг бузилиши, балки янги монументал мажмуаларни барпо этиш мақсадида шаҳар марказидан аҳолини пойтахтнинг четига чиқариб юборилаётгани ҳам танқидий фикрларни келтириб чиқармоқда.


Бу ҳақда чоршанба куни маълумот тарқатган Ўзбекистон Ташқи ишлар вазирлиги матбуот хизмати муддат кўчирилишининг сабабларига тўхталмаган.\nМаслаҳатлашувлар муддати томонларнинг ўзаро келишувига кўра кўчирилгани қайд этилмиш вазирлик хабарномасида бўлажак учрашувнинг аниқ санаси ҳам кўрсатилмаган.\nREGNUM ахборот агентлигининг Ўзбекистон Ташқи ишлар вазирлигидаги манбаси буни “томонлар айрим баҳсли масалалар бўйича муроса кела олмаган”и билан изоҳлаган.\nБу каби муаммолар орасида “чегараолди масалалари, Тожикистон юкларининг Ўзбекистон ҳудуди орқали транзит қилиниши масаласи, гидротехник иншоотларнинг қурилиши ва бошқалар” борлиги айтилмоқда.\nТожикистон расмийлари ҳали бу борада бирор изоҳ бермадилар.\nАввалроқ Ўзбекистон Ташқи ишлар вазирлиги 17-18 декабрь кунлари Душанбеда икки мамлакат ташқи ишлар вазирларининг ўринбосарлари етакчилигида Ўзбекистон ва Тожикистон ТИВ делегациялари сиёсий маслаҳатлашувлари бўлиб ўтишини эълон қилганди.\nЎзбек дипломатлари хабарида маслаҳатлашувлар чоғида Марказий Осиёнинг умумий муаммолари, Яқин Шарқ ва Афғонистондаги вазият юзасидан ўзаро фикр алмашилиши айтилган. Шунингдек, икки мамлакат дипломатлари учрашувида иқтисодиёт, савдо-сотиқ, транспорт ва коммуникациялар соҳаларида Тошкент ва Душанбе алоқаларини ривожлантириш ҳамда бошқа масалалар кўрилиши кутилаётганди.\nДекабрь ойи бошида ўзбек тадбиркорларининг Душанбега ташрифи чоғида савдо алоқаларини кенгайтириш ва Тожикистон пойтахтида Ўзбекистон Савдо уйини очиш ҳақида келишувга эришилганди.\nЎзбекистон ва Тожикистон ўртасидаги товар айланмасида саккиз йиллик тушишдан сўнг бу йил илк бор икки мамлакат ўртасидаги ўзаро савдо алоқаларида ўсиш кузатила бошлаган. Хусусан, жорий йилнинг ўтган 9 ойида бу кўрсаткич қарийб 67 фоизга (8,7 миллион АҚШ долларидан кўпроқ) ошган.\nИкки мамлакат ўртасидаги алоқалар Ўзбекистон президентининг ўтган йил сентябрида Шанхай ҳамкорлик ташкилоти саммитида иштирок этиш учун Душанбега қилган сафаридан сўнг бироз тузалган.\nШу йил июнида савдо-иқтисодий ҳамкорлик бўйича ҳукуматлараро комиссиянингТошкентда бўлиб ўтган йиғилиши Ўзбекистон ва Тожикистон ўртасидаги алоқалар яхшиланишига умид уйғотганди.\nСобиқ совет ўлкалари мустақилликка эришган 1991 йилдан бери Ўзбекистон ва Тожикистон ўртасидаги алоқалар бир текисда ривожланмаган. Тожикистон Роғун ГЭСини қуриб битказиш ҳақида қарор қабул қилганидан кейин икки мамлакат алоқалари сезиларли даражада совиган. Тошкент ҳалигача Роғун ГЭСи қурилишининг якунланишига қарши чиқиб келади.


Ёш боксчиларимизнинг Россиядаги ғалабаси – ВОҲА\nChorshanba, Aprel 1, 2020\nРоссиянинг Комсомольск шаҳрида бокс бўйича 2002-2003 йилларда туғилган спортчилар ўртасидаги халқаро турнир ҳамюртларимиз учун муваффақиятли якунланди.\nМусобақада Куба, Жанубий Корея, Хитой, Франция, Чехия, Норвегия, Финляндия, Англия, Россия ва Ўзбекистон ёшлар терма жамоалари аъзолари иштирок этишди.\nМуросасиз баҳсларнинг натижаларига кўра, Ҳамид Тангрибергенов мураббийлигидаги Ўзбекистон ёшлар терма жамоаси аъзолари 1 тадан олтин ва кумуш, 4 та бронза медалини қўлга киритиб, умумжамоа ҳисобида россияликлардан кейин 2-ўринни эгаллади.\nВакилларимиздан -49 кг вазн тоифасида Авазжон Йўлдошев олтин, -75 кг оғирликда Нурислом Исмоилов кумуш ва Фирдавс Жумёзов (-60 кг), Шоҳжаҳон Абдуллаев(-81 кг), Амиршох Самадов(-91 кг) ва Жаҳонгир Зокиров(+91 кг) бронза медалларига мушарраф бўлишди.\nКеча ғолиб ва совриндор боксчиларимиз Ислом Каримов номидаги Тошкент халқаро аэропортида Ўзбекистон бокс федерацияси вакиллари ва кенг жамоатчилик томонидан тантанали кутиб олинди.\nТўлқин РЎЗИЕВ, ЎзА\nАраб давлатлари лигаси «аср битими»га қарши\nТест синовини топширмасдан ўқишга кириш\n19.03.2020 19.03.2020 Voha gazetasi\nИспаниялик биолог аёл айни дамда коронавирус пандемияси юзасидан кутилмаган фикр билдирди. «Сиз футболчиларга ойига миллион евро тўлайсиз, биолог...\n«Ювентус» ҳимоячиси Даниэле Руганининг қаллиғи — италиялик журналист аёл Микела Персико коронавирусга чалинганини ҳақида хабар бериб...\nАвтоҳалокатлардан ҳеч ким суғурталанмаган. Инсонлар даромадлари ва қандай машиналарни бошқаришмасин, йўл ҳаракти қоидаларига риоя қилмаслик ёмон...\n24.03.2020 Voha gazetasi\n20.03.2020 20.03.2020 Voha gazetasi\n18.03.2020 Voha gazetasi\n14.03.2020 14.03.2020 Voha gazetasi\n06.03.2020 Voha gazetasi\n05.03.2020 Voha gazetasi\n02.03.2020 02.03.2020 Voha gazetasi\n10.03.2020 Voha gazetasi


Олий лига клублари бу мавсум қайси фирма либосларидан фойдаланмоқда? (Фото)\n9 апрель, 2017, 18:50\nМана бир неча турдирки, Олий Лига-2017 янги мавсуми бошланиб бўлди. 5 тур мобайнида мухлислар бир қатор кутилмаган натижалар ва сенсациялар шоҳиди бўлишди. Жумладан, айни пайтда водийнинг “Қўқон-1912” ва “Навбаҳор” каби жамоалар турнир жадвалини бошқариб туришибди. Бу каби натижалар билан сизларни мунтазам таништириб бормоқдамиз.\nБиз ҳозир ҳар йили Олий Лига клубларининг мавсумни қайси фирма либосларидан фойдаланаётгани борасида маълум қилиб ўтамиз.\nОлий лига-2017да 16 жамоа иштирок этмоқда. Улардан 7таси Joma формаларидан фойдаланса, 4 клубимиз Adidas формасида майдонга тушади. Nike фирмаси билан келишувга эришган. “Бунёдкор” ва “Машъал” Patrick ва Jako билан бир неча йиллардан бери билан ҳамкорлик қилади.\nJoma – “Сўғдиёна”, “Олмалиқ”, “Локомотив”, “Металлург”, “Нефтчи”, “Навбаҳор”, “Шўртан”.\nAdidas – “Қизилқум”, “Бухоро”, “Пахтакор”, “Насаф”.\nNike – “Обод”, “Қўқон-1912”, “Динамо”.\nPatrick – “Машъал”.\nJako – “Бунёдкор”.\nҚуйида жамоаларнинг бу йилги либослари билан танишишингиз мумкин.\n"Қўқон-1912" - Nike.\nУй формаси - Кўк-оқ ранг\nСафар либоси - Оқ-қизил\n"Навбаҳор" - Joma.\nУй формаси - Сариқ-кўк\nСафар либоси - Оқ-кўк\n"Локомотив" - Joma.\nУй формаси - Қизил-яшил\nСафар либоси - Оқ\n"Насаф" - Adidas\nУй формаси - Оқ\n"Динамо" - Nike\nУй формаси - Оқ-кўк\n"Машъал" - Patrick.\nУй формаси - Кўк-қора\nСафар либоси - Сариқ-қизил\n"Бухоро" - Adidas\nУй формаси - Кўк\n"Пахтакор" - Adidas\nУй формаси - Сариқ\n"Қизилқум" - Adidas\nУй формаси - Қизил\n"Шўртан" - Joma\n"Сўғдиёна" - Joma\n"Бунёдкор" - Jako\nСафар либоси - Бинафша ранг\n"Обод" - Nike\nСафар либоси - Кўк\n"Олмалиқ" - Joma\n"Металлург" - Joma\n"Нефтчи" - Joma\nУй формаси Яшил-оқ\nБекзод Исаев тайёрлади


Ижтимоий соҳада самарадорлик — иқтисодий ислоҳотларнинг бош мезони\nДавлат статистика қўмитаси томонидан яқинда эълон қилинган маълумотга қараганда, 2018 йилнинг 1 январь ҳолатига кўра, Ўзбекистон аҳолиси сони 32,6 миллион кишини ташкил этди. Демографик ўсиш кузатилаётган бўлса-да, туғилиш сони ҳамда ёшлар улуши тобора камайиб бормоқда. Бунинг сабаби, ёшлар сафига 1990 ва 2000-йилларда туғилганлар қўшилаётганидир. Чунки ўша даврда сўнгги бир неча ўн йилликдаги энг паст туғилиш кўрсаткичлари қайд этилган.\nХалқимиз қалбига чўғ солди\nПрезидентимиз Шавкат Мирзиёев Сурхондарёга келгач, бутун вилоятимиз халқининг кўнгли тоғдек кўтарилди. Ҳудудимизда юз бераётган янгиланишлар, бунёдкорлик ишларидан аҳолининг эртанги кунга бўлган ишончи тобора юксалиб бораётгани уларнинг юз-кўзларидаги қувончда яққол балқиб турибди.\nТошкент — Сеул: замонавий шаҳарсозлик ва АКТ соҳасида изчил ҳамкорлик\nКейинги йилларда Ўзбекистон ва Корея Республикаси ўртасидаги муносабатлар кўплаб соҳаларда изчил мустаҳкамланиб бормоқда. Жумладан, эндиликда Тошкент ҳамда Сеул шаҳарлари мегаполис бошқарув тизими, шаҳарсозлик, уй-жой коммунал хўжалиги, ахборот-коммуникация технологиялари ва бошқа йўналишларда ҳам ҳамкорликни ривожлантиради.\nЁшларга ҳавас қилса арзийди\nБухоро шаҳридаги уч қаватли собиқ маданият саройи биноси таъмирдан чиқарилиб, Ёшлар марказига айлантирилди.\nБожхона назоратидан ўтишда икки йўлакли тизим\n“Урганч” халқаро аэропортида ҳам йўловчилар божхона кўригидан ўтиш чоғида энди “яшил” ёки “қизил” йўлаклардан бирини танлашади.\nЕмаган сомсага пул тўлаш ёхуд компьютер ҳам адашадими?\nҚибрай туманида 49 мингдан ортиқ табиий газ истеъмолчилари рўйхатга олинган. Уларнинг 90 фоизини жисмоний шахслар ташкил этади. Туман газ идораси дебиторлик қарзни аниқлашнинг антиқа йўлини кашф этган экан.\nБухорода одамлар нега саксовулзорларни кесишга мажбур бўлишмоқда?\nҒиждувон туманидаги Гаждумак аҳоли пункти ҳудудида, Бухоро — Тошкент магистраль йўлининг шундоқ ёқасида ҳар куни саксовул, юлғун, ўрик ёғочи ортилган машиналар турнақатор тизилади. Қиш-қировли кун эмасми, уларнинг бозори чаққон.


Огайо штатида отишма бўлган жойдан наша плантацияси топилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Огайо штатида отишма бўлган жойдан наша плантацияси топилди\t11:46, 25 апрель 2016\tАҚШнинг Огайо штати прокурори Майк Девайннинг маълумот беришича, саккиз киши отиб ўлдирилган жойда катта миқдорда гиёҳвандлик моддаси олиш учун етиштирилаётган учта наша плантацияси аниқланган, деб хабар берди “Vesti.ru” нашри. Штат прокурорининг айтишича, 60 дан ортиқ фуқаро гувоҳ сифатида сўроқ қилинган, 18 та ашёвий далил экспертизага юборилган. Бешта манзил тинтув қилингани, барча чоралар кўрилганига қарамай, қотил ҳалигача ушланмаган. Округ шерифи Пайк Чарльз Ридернинг таъкидлашича, жасадларнинг танасидаги жароҳатлар бошқаларга ибрат бўлиш учун қатл этилганликни ифодаловчи белгиларга эга. Бу жасадлар Пиблс шаҳрининг турли томонидаги уйлардан топилган, полициячилар уйлардан жасадлардан ташқари кичик ёшдаги тирик болаларни ҳам топишган. Огайо штати прокурори округ аҳолисини огоҳликка ва эҳтиёт чораларини кўришга чорлади.


Россия АҚШ билан ядро энергетикаси соҳасида ҳамкорликни тўхтатди\nРоссия АҚШ билан ядро ва энергетика соҳаларида илмий тадқиқотлар ва ишлаб чиқишларда ҳамкорлик борасидаги келишувга амал қилишни тўхтатди. Бу ҳақда Россия ҳукумат сайтида айтилган.\nКелишув 2013 йилда имзоланган. У икки мамлакатнинг ядровий хавфсизлик ва ёнилғининг инновацион турларини ишлаб чиқишда ҳамкорлик қилишларини таъминлар эди. Россия ҳукуматидагилар бу хужжатнинг амал қилишини тўхтатилишини АҚШнинг ушбу соҳадаги сиёсати билан боғлиқ, деб тушунтиришяпти.\n2014 йилнинг апрелида Вашингтон Россиянинг Украина шарқида юз берган можародаги роли туфайли "Росатом" билан атом энергетикаси борасида бирга ишлашни тўхтатган эди. АҚШ Давлат Департаменти Москванинг ҳамкорликни тўхтатиш ҳақидаги қароридан афсусда эканлигини билдирган.\nДушанба куни Россия АҚШ билан плутонийдан фойдаланиш борасидаги келишувга амал қилишни ҳам тўхтатган. Кремлдагиларнинг айтишича, АҚШ қурол-аслаҳа ясашда ишлатишдан ортган плутонийни йўқ қилмаяпти ва унинг яна қайтадан ишлатиш эҳтимолини сақлаб қоляпти.


Қарши тумани: Кейинги мурожаат кимга? — Teleradio.uz\nҚарши тумани: Кейинги мурожаат кимга?\nШароитим йўқлиги сабабли 1 нафар фарзандим нобуд бўлди. Маҳалладан эса ҳеч қандай ёрдам йўқ. Боламга кийдириш учун кийимга ҳам пул тополмайман. Боламни адёлга ўраб 2-3 маротаба ёдам пули сўраб маҳаллага чиқдим. Мени ҳеч ким эшитмади.\nХўжайиним фермерлардан ўтин олди. Энди уни пулини узиш учун бир неча ой уларнинг хизматида бўлади. Яшашим, фарзандимни қишдан соғ-омон олиб чиқишим учун умуман шароитим йўқ. Хужайиним эрта-кеч қора меҳнат билан инсонларнинг оғирини енгил қилади. Меҳнатига яраша ҳаққини ҳам ололмайди. Иш сўраб қаерга чиқмайлик, мурожаатимизни ҳеч ким эшитмайди дейди, Потрон МФЙ фуқароси Ҳусния Омонова.\nБу мавзуга яна қайтамиз…\nMahalliy / Xabarlar\t16.12.2019


Интервью — Страница 2 — "Турон" футбол клуби\nИнтервью Ҳоким кубоги\nХабарингиз бор, бугун Фарғона шаҳрида «Ҳоким кубоги-2021» мусобақаларига старт берилди. Мазкур мусобақанинг «В» гуруҳидан ўрин олган асосий таркиб вакилларимиз 1-турда Наманганнинг «Навбаҳор-2» жамоасига қарши майдонга чиқиб йирик 4:1 ҳисобидаги ғалабага эришдилар. Шу муносабат билан бугунги учрашув ҳақида жамоамиз бош мураббийи Исломбек Исмоиловнинг фикрлари билан қизиқдик.\nБугунги суҳбатдошимиз-Абдулазизхон Абдурашидов ҳам «Турон»нинг зафарли юришларига ўзининг муносиб ҳиссасини қўшаётган ёш футболчиларнинг ёрқин вакилидир.\nЯйпаннинг «Турон» жамоаси куни кеча мавсум якунларига бағишланган тақдирлаш маросимини ўтказди.\nКўтаринки руҳда ўтган байрам тадбиридан сўнг клубда маслаҳатчи мураббий лавозимида фаолият олиб бораётган тажрибали мураббий Мурод Исмоиловнинг якунига етган мавсум ҳақидаги фикрлари билан қизиқдик.\nКуни кеча Яйпаннинг «Турон» клуби жорий мавсум якунларига бағишланган тақдирлаш маросими ташкил этди. Байрамона руҳда ўтган маросим сўнгида жамоанинг тажрибали ярим ҳимоячиси Суннатилло Эрматовнинг фикрлари билан қизиқдик.\nПро лиганинг 20-туридан ўрин олган «Нефтчи» — «Турон» (0:1) учрашувидан кейин меҳмонлар бош мураббийи Исломбек Исмоилов ўз фикрларини билдирди.\nФарғонада ўтган Про лига сўнгги тури доирасидаги ҳал қилувчи баҳс «Нефтчи» — «Турон» (0:1) ўйинидаги ғалаба эвазига Яйпан клуби ўзининг қисқа тарихи давомида илк марта Суперлигага йўлланма олди.\nЧоршанба 8 апреля, 2020